U Gabara Deegaan Dhan!!! (Sheeko Jaceyl oo Xiiso leh) W/Q: Burhaan Burhaan - Ceelhuur Online\nHome > Arimaha Bulshada > U Gabara Deegaan Dhan!!! (Sheeko Jaceyl oo Xiiso leh) W/Q: Burhaan Burhaan\nArimaha Bulshada SHEEKOOYIN Wararka Maanta\nDecember 28, 2017 January 2, 2018 admin3350\nWaa fiidnimo Qamiis ah. Waa sagaalkii fiidnimo. Baskii uugu danbeeyay ayuu kasoo dagay. Xiligaas magaalada Muqdisho in la wareego aad ayaa looga deyriyaa. Magaaladu waxay u kala xirantahay lix qeybood, oo ay ka kala taliyaan lix hogaamiye kooxeed. Gacantuu seyrinayaa, oo isla hadlayaa kaligii, sidii hooyo cunugga kaliya ay dhashay laga soo tumay, oo xanaaqsan. Kaba saandal ah oo dhamaad ah uu iska soo badalayna bacuu ku walfinayaa. Allow uusan dadka indhaha kaga dhufan! Dhowr qofood oo “Yuusuf caawa halkee saacaan ka timid?” su’aashay, dheg jalaq uma siin. Wax walba uu arko macna uma sameynayaan. Markuu arkay dhalinyarada xaafadda, oo uu Maxamed Kuus ka dhawaaq garanayay, oo ka sheekeysanaysa kubadda ee leh “Michael Owen la’aantiis Lifarbuul waa la tumi lahaa” Wuxuu ku ganuunacayay Owen aa! War jecli badanaa? Illeen midka Maxamed Kuus ah war Jecli isagaa loogu yimaadaa! Maxaa ka galay qaruumaha shaqa la’aantu ka badatay ee iyagoo waa wayn banooniga ceerdeysanaya? Hadaan Maxamed Kuusoow maalin danbe ku salaamo! illeen nin shaqo la’aan caar yeeshay baad tahay!\nWaxaa ka darnayd markuu garaashka weyn hortiisa kusii maray ciyaalka xaafadda oo qosol la rafanaya, Rabi baa og waxay ku qoslayeene uu is yiri “waaba ii faraxsanyihiin sidii dad aduunyoo dhan u dhantahay”. Isagu waa isla saxanyahay waxaad moodaa in qiyaamihii oo dhacaya loosoo sheegay, dadkoo dhamina aysan u warhayn. Waxa gubaya tira badanaa! oo mindhaa mashaakil badanaa! Gurigoodii buu soo galay oo sheeko, qosol iyo sawaxan kale la bulxamaya. Sidii lagu yiqiinay, dadka sheekeysanaya, ee walaal, waalid, qaraabo iyo deris isugu jira inta ku leexday, salaan, kaftan iyo dacaayad kulama leexan sidii caadada u ahayd, ee siduu u sii socday qolkiisii buu galay, sariirtiisii buu isagoon dharkii iska badalin isku dul tuuray oo markiiba gam’ay.\nkumase sii raagine walwal buu indhaha isugu geeyn waayay. Inta ka toosuu hadana walaalkiis Hanad, oo ah caruurtooda kan u yar oo sariirtiisa hurda baalka ka galay. Naxariisuu biday wax aan saas u sii weyneyn ayuu ku qaboobay kumase filnaanin. Inta kasii cararuu hooyadii macaan oo hurdeysa qolkeeda aaday, oo inta nalkii u damiyay, raadiye Sanyo ah oo labo sameecadle ah oo ay BBC-du inta kabaxday wali iska sii balwaya isna damiyay, baalka hooyadii ka galay.\nHooyo Sahro iyadu meesha idaacaddu uga baxdo hurdada waa gashaa. Si fiican ayuu ugu nastay, ku qaboobay kuna gam’ay. intii uu hurdayay oo dhanse wuxuu ku qarwayay wixii xalay dhacay. Muno afkeedii ayaa u sawiran. Wali wuxuu xasuustaa sidii ay afka u kuusaysay oo ay u lahayd “GUUR”, hadba haf ayuu soo yiraahdaa naxdin.\nMaalintii Jimacaha ahayd oo dhanna sidii bukaan socod buu liicayaa, oo hadba is ciil kaambinayaa. Wuxuu ka caraysan yahay sida ay Muno u lug gooysay, oo waqtigiisa uga lumisay, waliba iyadoo lagu jiro xilli imtixaanaadkii u danbeeyay ee sannadku soo dhawyihiin. Wuxuu dhigtaa fasalka sadexaad ee Dugsiga Sare, howl badan baa u taal, wax quman oo muraajaco ah muusan samayne, waqtigiisa oo dhami wuxuu u qeybsanaa mar uu leenleenka Barakaatka ah, oo ahaa xiligaas taleefanka kaliya ee la helo, saf ugu jiray, iyo mar uu Muna kula shekeysanayay. “Duf ku bax” buu halqabsi ka dhigtay. Bal ha habaaramee waa imisa jir?\nWaa sideed iyo toban jir, sida uu isagu isu arko, aad u dhibban.\nWaxay ahayd maalin ka hor, markuu aabihii lacag ka qalqaashaday si uu kaba usoo iibsado. Suuqa weyn ee Bakaaraha buu cabaar dhex wareegayay, kabihii uu rabay buu soo iibsaday. Asxaabtiisa oo dhan waa ku dacaayadeeyaan Yuusuf in uu markasta hal nuuc oo kabo ah soo iibsado. Markay dhamaadaan isla kuwii buu soo iibsadaa.\nSidii fursada u ahaydba, markasta uu magaalada soo aado waxay u tahay mar marsiyo uu ku tago xaafadda Xamar Jadiid. Aad buu u jecelyahay xaafadaas. Asxaab badan oo ay isku iskool yihiin baa dagan. Sheeko, kaftan iyo madadaalo kaleba aad buu uuga soo dhergaa. Asxaabtiisuna waxay jecelyihiin in uu la joogo, oo iyaga dartood buu Qamiis kasta baska ugu danbeeya usoo raacaa. Tukaankii saxibkiis Barre oo laamiga saarnaa buu isi sii dhex taagay.\nSaaxiib haye maxaad heysaa? Maasha Allah tukaanka waad camirtay. isagoo qoslaya buu sawir darbiga tukaanka ku dhaganaa farta ku fiiqay oo Barre weydiiyay “adi maasawiray midkaan?”.\n“Waa ii dhacan lahayd hadaan kan oo kale sawiri karo, waan soo iibsaday saaxiib” ayuu Barre ku jawaabay.\nSawirku wuxuu muujinayaa laba tukaan oo isku ag sawiran. Midi waa camiranyahay, waxaana ku hoos qoran “Deyn diide” kan kalena waa faaruq waxaana ku hoos qoran “Deyn bixiye”.\n“Barrow saaxiiboow sawirkaan bilaash baad meesha ugu dhagsataye, waad ogtahay in aadan deyn diidi Karin”, ayuu Yuusuf oo qoslaya ku yiri Barre.\n“Waan ogahay, dhalinyarada i wareeriso kaliya baan tusaa markaan rabo in aan deyn uga dhaarto” ayuu Barre ku jawaabay isagoo dhoolacadaynaya, aadna uugu faraxsan saaxiibkiis aragtidiisa. Inta maqalka tukaanka kasoo baxay, ayuu Barre Yuusuf salaan gacan qaaday, oo kursi u dhigay tukaanka hortiisa, markiina, labo shaaha ka dalbay Makko, oo ah hooyo shaah ku karisa biibito bidix ka xigta tukaanka Barre. Gabay, Abshir Bacadle in uu qaadayo Yuusuf uu fahamsanyahay, laakiin magaciisa uusan markaas xasuusnayn, oo cod gaaban ku baxaya baa biibitada Makka ka daaran.\nDhinacca midig tukaanka Barre waxaa kaga dhagan, nin dadku uugu yeeraan Dhuunbe, oo markaad aragtidba sigaar afka ku haya, hees aad u macaanna ku luuqeeynaya. Dhuunbe wax uu gado cid aad u hubta lama hayo, tukaanka markaad inta hortagtid fiirisidna, mugdi dartiis waxba kama muuqdaan. Yuusuf oo kaftamaya baa Barre ku yiri “Saaxiiboow Dhuunbe beentaan uu gadayo, maa inta iska daayo muu fanaan noqdo, aad buuba u cod macaanyahaye”.\nBarre, waa Yuusuf saaxiibadiis midka uu sida dhabta ah uugu kalsoonyahay uuguna jecelyahay, laakiin dagaalkooda oo badan iyo Barre oo mar walba jecel in uu Yusuuf dhibadhibeeyo bey dadku moodaan in aysan sidaas isku sii ahayn.\ninteeysan Makko shaahii keenin, waa tanaa Muno iyadoo socoto ood moodid in ay Yuusuf soo urisay. Arageeda markuu u jeeday ayuu Yuusuf kala badbatay, hadaladii qaarna kari waayay, qaarna iloobayba.\nMuno Eebe ayaa qurux u dhameeyay. Ninkasta haddii la weeydiiyo in uu gacantiisa, gabadha aduunka uugu qurxoon uu ku sawiro, nin kasta Muno ayuu sawiri lahaa. Muno waa dheertahay, dhuubantahay, oo aad u caddahay. Muno ilko aad u cadcad aadna u siman bay leedahay. Garbasaarka oo waxyar gadaal uga sikaday bay markaad aragto soo celinaysaa, markaas bay hadba tiraah, “Alla Rabiyoow garbasaarkii baa iga dhici tagay” laakiin qof kasta wuxuu aaminsanyahay in ay si ku tala gal ah iyadu garbasaarka isaga sikiso si ay timaheeda, jileecca ah, madowga dhalaalaya ah ee xabad weynta ah ay dadka u tusiso. Gabdhaha faceeda ah waa ka labis qurxoontahay, oo markaad aragtidba waxaad moodaa in ay xaflad usoo labisatay. Cod dabacsan oo dhagta u roon bay leedahay, oo maantoo dhan ay ku qabanayso in aad dhagaysatid. Qosolkeedana waa la isku wada sheegoo, jirrooyinka qaar waa bogseeyaa. Muno horaaddo iyo qaar danbe oo jirkeeda intiisa kale ku jaan go’an bay leedahay. Jirkeeda meel qaloocan ama kala dheer malahan.\nYuusuf wuxuu kula kaftamaa, “Munooy Eebe adiga, waa kugu farayareeystay, markuu samayntaada dhameeyayna, inta ku eegay, buu yiri “middaan caadi maaha””. Iyadoo amaantaas u bogbogeysana waxay Yuusuf ku tiraahdaa “war heedhe danbiga iska dhaaf”.\nMunoo dhoolacadaynaysa garbasaarkana toostoosisanaysa baa tiri “Yuusuf, aboowe, aad baan ugu faraxsanahay in aan ku arko, seetahay caafimaadkaaga?”\nYuusuf oo codkiisa in gariir laga dareemo ka baqanaya baa ku jawaabay “maasha Allah, Muna cadeey see iitahay? in aan hadeer baxaan rabay laakiin hadaad timid xoogaa waan joogayaa”. “Xoogaa! Caadi iska dhig. Maxaa kaa cararaya? Waa Qamiis, beri oo dhan oo jimacaana fasax baad tahay, baska u danbaaya in aad raacdo ku tasho ama caawa Barre la seexo.”\nYuusuf wuxuu iska dhigayaa nin la celshay, laakiin wax uu ka jecelyahay gabadhaas cad in uu la joogo illaahay ma uumin. Baraf baa maray markuu hadaladaas Muno ka maqlay, wuxuuna hoos iska yiri, nolosha la sheegayoo dhanba waa sidaan, Alla macaanaa in la noolaadaa. Tartiibtiisa buu salka dhulka ugu sii xajiyay, shaahisiina dhakabdhakbsi ku bilaabay.\nMuno inta kursi soo qaadatay ayeey Yuusuf agtiisa soo dhigatay. Yuusuf dhiniciisa bay iyadoo kursigii ku fadhisa kusoo sigsigatay, oo Yuusuf uugu soo dhawaatay si aad ah, oo dadka jidka maraya, ay u maleynayeen in labadaan qof ama is qabaan ama isla dhasheen.\nSheekooyin dhaadheer bay Yuusuf ku gurtay oo u badnaa, gabdho Muna ku fasal ahaa oo la guursaday, Munana waxay u aragtay in gabdhahaas ay mustaqbalkooda ku cayaareen, waxayna aaminsanayd in fikirka ah in gabar laguursado ay waxbarashadeeda sii wadanayso, uu yahay fikir qaldan, waligiisna aanan la arag cid arintaasi u shaqaysay. Yuusuf madaxa ayuu luxaaa, oo hadba hadallo yaryar sida, “waan gartay” iyo “wallaahi dheh” buu yiraahdaa sida nin sheekadu ku socoto, laakiin haddii ay Muno oran lahayd wixii aan hadeer iri ku celi, wuu bariiqan lahaa. Waxa kaliya oo Yuusuf ku socda, waa gabadhaas ag fadhigeeda, carafta kasoo baxaysa baa sarqaamisay, indhaheeda meesha cadna ay aadka u caddahay meesha madawna aad mooddo in ay qaxwi tahay, iyo sunniyaheeda aad moodo in sakiin lagu soo simay buu ku dhex lumay.\nWaa markii ugu horeysay uu wajigeeda sidaan oo kale u arko, galabta wuxuu firaaqo ku helay, iyadoo aad ugu dhaw iyo iyadoo qoraxdii galbeed ee Xamar ay soo jeedo. Halmar baa xishood, ceeb iyo naxdin Yuusuf wajigiisa ka muuqatay, oo farxaddii Muna wajigeeda uu ku daawanayay ka kala qasantay, markii ay niyadiisa kusoo dhacday, “barakalaawe Yuusufow gabadha wajigeeda aad sidaas uugu jeedid, soo adna kaaga, finanka, xogxogga iyo bustii Bakaaro ay ka muuqdaan uma jeeddo”. Yuusuf sigsikasho iyo in uu daamanka gacmihiisa saaro buu bilaabay. Isagoo ceeb meel uu is geeya la’ baa maqribkii la adimay, waaka inta booday yiri “Muna cadeey, isii sug masaajidkaas baan kusoo tukane”.\nCabdi Cali oo isna ay isku fasal yihiin buu jidka kusii arkay. Salaan kadib Yuusuf baa Cabdi Cali weydiiyay in uu masaajidka u raaco, Cabdi Calii oo ay iska caddahay in uu uusan masaajid u socon baa ku jawaabay, “Saaxiib waan ku raaci lahaaye, shiikhaa lacag igu leh”. Yuusuf oo qoslaya baa horey uga sii gudbay inta ku yiri “wallee Cabdoow xarfaanimadii lagaa sheegaayay in ay runtahay.”\nMaqribkii markii la salaamanaqsaday, Yuusuf farahuu iska soo bixiyay, sidii qof gaari gobol u socda ee uu la socday oo la sheelareynaya maqlay. Dhowr qofood oo wali salaad ku jirtay wuu dardaray, qaar cimaamadahoodii hortooda yiilay luguhuu kusii qaatay, kabihiisiina inta dafay, isagoo ordaya banaanka kusii gashaday.\nMuno oo tukaanka sii iibinaysay ayuu usoo galay isagoo neef tuuraya sidii ruux lasoo cayrsaday. “Aaway Barre?” ayuu weydiiyay, “soo masaajidka kuma soo arag?” bay iyana weydiisay, markaas buu isagoo is ceebsanaya, been sheegoo ku jawaabay, “waan tartameeynoo malaha anigaa kasoo hormaray, markaan arki waayay baan adiga ku su’aalay”.\nBarre markuu yimid bay inta istaagtay tiri “Yuu na keen, hooyo baan Shaaciye beegar uuga soo gadayaaye.”\nMasha Allah, runta ii sheeg, hooyo ma adaa u gartay mise iyadaa kuusoo dirsatay in aad u iibisid casho?\n“Iyadaa iisoo dirsatay, laakiin laba gooraba, wallaahi, waan usoo gadi lahaa” bay isku difaacday. “Hayeh, na kaxee” buu Yuusuf yiri, laamigii jidka sodonka ahaana cagta ayeey saareen.\nWaxyar markay socdeenba, Munaa farta ku fiiqday wiil 28-30 jir u dhaxeeya oo dheeree madoobe caata ah. Waxay tiri “Yuusufow, ninkaas habeen hadda ka hor buu nafta ii keenay, waa iga hari waayay, anna i dhaaf waan kala daalay ma aqaan wuxuu igu jecelyahay”. Yuusuf oo la yaaban hadalkeeda baa yiri “wuxuu igu jecelyahay am aqaan aa? waad kaftamaysaa, waxaan aaminsanahay in cidkasta ee fursad kugu hesho aysan ku deyneyn madaxweyne ku sheegaba Allaha ka dhigee”. iyadoo aad moodo amaantaas in ay ka heshay, ase iska dhigaysa qof aanan aaminsanayn ku jawaabtay “walaashaa waad iska faaninaysaa”.\nBeegarkii bey soo iibsheen, tukaankii bay kusoo laabteen. Muno intaysan fariisan bay inta cabitaan furtay, oo galaas ku shubtay soo fariisatay, beegarkiina cad Yuusuf u jartay.\nYuusuf oo fahmi weysan waxay samaynayso baa ku yiri “war maxaa ku daaray? Maxaad hooyo uga halaysay cashadeedii?”\n“Waan kula cayaarayay, hooyo waa casheeysay, labadeenna baan noo soo iibshay, ee hoo cadkaaga intuusan Barre kaa dafin”\nSariir jiimbaar ah oo tukaanka albaabkiisa iyo darbiga meel u dhaxaysa taala inta ku fariisteen beegarkii cunid ku bilaabeen. Yusuuf, dareenka gabadhaan uu u hayo dartiis wajigeeda toos uma eegi karo. Hoos ayuu wuxuu iska leeyahay “illaahay maku tusi karaa adoo Muno qaba, oo labadiinoo kaliya qol wada hurda!” Intuu isla hadlayay bay inta cabitaankii afka u saartay, waxay tiri “kabbo”, hal cantuugo markuu ku dhuftay, ayeey inta soo qaaday galaas kii waxay tiri “aaway meeshaad ka kabatay\naan anna ka cabbee”? oo inta galaaskii warwareejisay tiri “meeshaan baa u eg meeshii aad ka kabatay” oo iyana isla bartii ka cantuugtay. inta labada faruuryood isla dhacday bay tiri “Yuusufoow afkaagu macaanaa?”.\nYuusuf, markuu intaas eegayay siday wax leedahay, baa hadalba kasoo bixi waayay, wuxuu ku jawaabo wuu garan waayay, wax uu xishood, ama dareen jacayl oo adag, ama doqonimo, ama intaas oo dhan oo la isku daray uu u maleeyay baa hareeyay. Muno, oo ka walwalsan Yuusuf baa tiri, “maxaa ku daaray aboowe? Xusuus aad gashaye,” oo iyadoo xifaalaynaysa tiri “ma gabar aad jeceshahaa soo xasuusatay?”\nSida ay wax u dhacayaan aad buu uula dhacsanyahay. Markaan wuxuu aaminsanyahay in uu isagu ku leeyahay qoftaan, oo qof isaga ay dhaafsanayso aysan jirin. Wuu rabi lahaa in uu Muno guursado. Laakiin Yuusuf waa nin aad u dagan, oo waxbarashada aaminsan. Wuxuu qabaa, asxaabta intooda badanna kula doodaa in ay muhiimtahay in inta la dhalinyaryahay wax la barto. Hadhowna guur iyo wixii la doono lagu mashquulo. Sidaas darteed Yuusuf wuxuu ku hanweynyahay in uu Muno balan la galo, labadoodu isi sugtaan, markii ay jaamacad ka baxaanna is guursadaan.\nLaakiin ma iyadaaba u sugtay? Markii bay hal saalto oo weyn oo Yuusuf madaxiisii 18 jirka ahaa kala qarxin tagay kusii deysay. “Yuusufow ma ogtahay in aan wiil axdi wada dhigannay?” bay Yuusuf oonan filanayn, kaftanna u haysta, wax uu isagu markaas hadaaq u arkay weydiisay. “Wuxuu jiraa Dubai,” bey sii raacisay. “Meel hadeer fog oo qatara maaha” bey ku dartay iyadoo Muno sideedaba caan ku ah dibad jeclida, “laakiin heshiis baa inaga dhexeeya”. Yuusuf oo sidii dawaco shanqar maqashay dhagaha taagmeen baa yiri “oo maxaad ku heshiiseen?” “GUUR baan ku heshiinay” bay ku jawaabtay iyadoo afka la kuusaysa ereyga ‘guur’. Yuusuf dhulkii baa la wareegay.\nAfkeeda kalmadda ‘guur’ markuu kasii dhacayay wixii ka danbeeyay wax miir ah muusan hayn. Dhugtii baa ka tagtay. Wixii hadal ay daldalaysay oo dhanna wa agmareen. Wuxuu is weydiinayaa, sidee waxaan ku dhaceen? Wuxuu la yaabanyahay, sababta gabadhaan, ay har iyo habeen taleefanka kula hadasho, oo markasta noo imow ay u tiraahdo, oo caawa ay u celisay, oo beegarka ula kala jaratay, oo galaaska ay uga cabtay meeshii uu isagu ka cabay. Wuxuu is weydiiyay, Muno miyeeysan fahmi karin in tilaabooyinkaas oo dhan ay dareen abuuri karaan? Wuuse hubaa in ay ogtahay, waayo marar badan buu dhowr jeer u sheegay in uu aad uuga helay, oo quruxdeeda, dabeecadeeda iyo dhaqankeedaba aad uula dhacsanyahay. Muno markay aragtay Yuusuf oo hoos fiirinaya bay weydiisay “aboowe ma xanuunsantahay?” Isaguna isagoo hoos ka leh Allow aadan dharbaaxin buu ku jawaabay “madaxaa wax yar i xanuunaya”.\nWaxay ahayd dhowr bilood ka hor. Yuusuf waxay daganyihiin guri fillo ah, oo deyd weyn leh. Guriga waxaa ku dhex yaal geed weyn oo hoostiisa jardiimooyin lagu dhisay. Dad dhowr qof ah ayaa jardiimada oo habeenkii mugdi ah fadhiya. Dhowr qofood oo kale waxay ku sheekeysanayaan, oo hadba qosol oodda jabsanayaan mowlaca guriga, oo ah meel barandada guriga dhinaceeda bidix iyo darbiga guriga ku wareegsan u dhaxeysa, oo 3 mitir oo isku wareeg ah. Mowlaca laftiisa waa mugdi, laakiin mutuleelka cad ee dhulkiisa iyo darbigiisaba ku dhisan baa iftiin yar u yeelaya. barandada marka laga soo baxo dhinaceeda midig, nal darbigeeda ku dhagan hoostiisa buu Yuusuf fadhiyaa. Wuxuu aqrisanayaa iskoolka cashiradiisa. Iskuulku waa billoow, wuxuu is leeyahay inteysan kugu badan oo cashiradu isku kaa gaarin iska baro hadeer. Waa bishii uugu horeysay iskoolka wuxuu kasoo laabtay fasax uu gobolada ku aaday. Taleefankii leenleenka oo agtiisa yaallay baa soo dhacay.\nYuusuf: “Hello, yaa waaye?”\nGabar: “Haa waa aniga adiga yaa waaye?”\ninta waxyar qoslay buu yiri, “inta albaab islaameed garaacdid markii lagu yiraahdo yaa waaye? Adigu yaa waaye haku jawaabine is sheeg?”\nGabadhii inta qososhay bay tiri “shactiroolaa tahay wallaahi. Fiiiri Yuusuf soo maahan?…….\nLa soco khamiista dambe Qeybta 2-aad ee Sheekadan.\nWixii talo iyo Tusaale ah ugu hagaaji Qoraaga\nAma Ceelhuur.com Emailka ceelhuuronline@gmail.com\nGaari nooca raaxadda oo lagu duqeeyay duleedka deegaanka Xaawa Cabdi\nDowladda Soomaaliya oo Sheegtay in ay la hadlayso cid kasta oo dhaliilsan\nOctober 11, 2017 October 11, 2017 Cali Yare\nSaddex iyo labaatan ruux oo ku dhintay qarax ka dhacay Suuriya\nDeg Deg:- Weerar Qarax ku bilowday oo Shabaab ay ku qaadeen Bariire\nSeptember 29, 2017 September 29, 2017 Saadaq Laki


Dhageyso:Xildhibaan Yacquub Oo Sheegay in wax hakad ah aanu geli doonin shirka KG Soomaaliya – idalenews.com\nDhageyso:Xildhibaan Yacquub Oo Sheegay in wax hakad ah aanu geli doonin shirka KG Soomaaliya\nBaydhabo(INO): Xildhibaan Yacquub Cali Maxamed oo ka mid ah Barlamaanka Dowlada Soomaaliya ayaa sheegay in aysan jirin sabab keeni karta in ergada Baydhabo ku shiraya ee dhisaya Maamulka sadaxda Gobol u deg degaan maalin ka dib markii Ra’isulwasaraha uu war ka soo saaray shirkaasi.\nXildhibaankan waxa uu sheegay in shirkan uu yahay mid ay ka war hayso Dowlada Federaalka Soomaaliya sidaa oo ay tahay loo baahnaa in Xukuumada Soomaaliya ay go’aamiso sii socoshada dhamaystirka shirkaasi.\nMar uu ka hadlayay qoraal dhawaan uu soo saaray Ra’iisul wasaaraha kuna saabsan dhismaha maamuka Koonfur Galbeed iyo xubno Muqdisho looga wacay ayuu sheegay in aysan wax dhib ah u keeni doonin shirkaasi.\nDhanka kale waxa uu sheegay in xubno ka mid ah maamuka Lixda gobal ay wadaan shaki ku abuuris ku aadan habsami u socodka shirkaan, sidoo kalena waxa uu tilmaamay in Baydhaba ay ku shaaciyeen warar ah in shirka la joojiyo.\nHalkan Ka Dhageyso\nIdale News Online, Xafiiska Baydhabo\nQaramada Midoobey oo Xiligaan Ka Walaacsan Sii Socoshada khilaafka Madaxda Dalka\nBaydhabo: Gudiga Farsamada Ee KG Soomaaliya Oo Dowladda Ka Dalbaday In Aan La Soo Fara Galin


Siyaasadda Waxbarashada ee dadka baahiyaha gaarka ah qaba oo laga hadlay | Baydhabo Online\nSiyaasadda Waxbarashada ee dadka baahiyaha gaarka ah qaba oo laga hadlay\nKulanka oo looga hadlayay siyaasadda Waxbarashada ee dadka baahiyaha gaarka qaba oo ay soo qaban qaabisay Wasaaradda Waxbarashada, Hidaha iyo Tacliinta Sare ayaa lagu soo gabagabeeyay maagalada Muqdisho .\nInta uu socday kulanka ayaa waxa ay isweydaarsadeen ka soo qeyb galayaasha madasha sida ugu fudud ee loo wajahi karo in ay helaan Waxbarasho tayo leh dadka lixaadkoodu dhimanyahay\nMaxamed Muuse Xasan waxaa uu ka midyahay dadka maqalka la’ ee ka soo qeybgalay kulanka, waxa uu codsaday in manaahijta Waxbarasho ee dalka lagu soo daro luuqadda dhegoolayaasha si loo fahmo baahidooda gaarka ah.\nMadaxa xiriiirka Waxbarshada dugsiga Indhoolayaasha Al -Nuur Cumar Cabdi Salaam Diiriye ayaa sheegay dhankooda in door muhiim ah ay ka qataan sidii dadkaasi waxbasho tayo leh u heli lahaayeen, waxa uuna uu mahadcelin u jeediyay Wasaaradda Waxbashada ee Dalka\nAgaasimaha Guud ee Wasaarada Waxabarshada Mudane Xasan Maxamed Cali ayaa waxa uusheegay in ayax weyn ka badali doonaan siyaasadda Waxbasrahada ee dadka baahiyaha gaarka ah qaba\nWasiirku xigeenka Wasaaradda Waxbarashada Xkuumadda Federaalka ah ee Soomaaliya Mudane Feysal Cumar Guuleed ayaa waxaa uu sheegay in Wasaaradda ay diyaar u tahay wax u qabashada Dadka qaba Baahiyaha gaarka ah, si ay u helaan Waxbarasho tayaysan.


The Voice Of Somaliland: “Madaxweyne Rayaale Waa Abaal Laawe, Laba Ninbaa Noloshiisa Lahaa oo Mid Ifka ayuu ugu Neceb Yahay Midna………”Muuse Biixi Cabdi\n“Madaxweyne Rayaale Waa Abaal Laawe, Laba Ninbaa Noloshiisa Lahaa oo Mid Ifka ayuu ugu Neceb Yahay Midna………”Muuse Biixi Cabdi\nHargeysa(HWN):- Wasiirkii hore ee Arrimaha Gudaha Somaliland hadana ka mid ah gudida fulinta ee Xisbiga Mucaaridka ee KULMIYE Muj: Muuse Biixi Cabdi ayaa Madaxweyne Rayaale ku eedeeyey inuu ka aamusay fadeexadi ka dhacday degmadda Dhahar, isla markaana waxa uu Rayaale ugu baaqay hadii uu yahay hogaamiye uu damiirkiisu nool yahay oo Geesino leh inuu is-casilo, adiga [Rayaale] taa lagaa fili maayo.\nSida waxa uu Muuse ku sheegay shir jaraa’iid oo uu maanta ku qabtay xarunta xisbiga Mucaaridka ee KULMIYE.\nSida waxa uu Muuse ku sheegay shir jaraa’iid oo uu maanta ku qabtay xarunta xisbiga Mucaaridka ee KULMIYE\nWarsaxafadeed qoraal ah uu shirka jaraa’iid ka akhriyey waxa uu u dhignaa sidan:-\n“Ummaddu waxay iswadiinaysa Riyaaale muxuu uga ammusay fadeexaddda Dahar ka dhacday iyo arrimo kaleba. Miyaanu shacbigu xaq ugu lahayn inuu uga xogwarramo wixii ka dhacay Goobtaas?. Dhawr tallaabo oo Xukuumaddu qaaday maalmahan dambe ayaa u baahan in ummadda loo caddeeyo danta iyo ujeedada ay ka leedahay. Tallaabooyinkaas , oo saamayn taban (Negative) ku leh, Ganacsiga ,Nabadgaliyada, iyo aayaha dalka waxaa ka mid ah ;\n1. Dagaalkii Dahar iyo Fadeexadda ka soo korodhay.2. Farogalinta Ganacsiga xoolaha ee xukuumadda. 3. Deedifaynta Madaxtooyada ee awoodaha Dastuuriga ee G.Wakiillada.4. la wareegiida xukuumadda Xaruunti Guddida Doorahsada.\nBal aan midba mar ku yara dul hakanno siday u kala horreyaan ;\n1. DAGAALKII DAHAR IYO FADEEXADDA KA SOO KORODHAY.\nXukummadu waxay innoo sheegtay in xayn Wasiiro ahi , u kicitimeen Gobollada Bari oo ay ka soo fulinayaan mashaaric huromarineed. Marna xukuumadda lagama dareemin abaabul, dhaqdhaqaaq iyo qorshe Dagaal midna . Sida Caalamku u dhaqamo, haddi dagaal la gelaayo waxaa waajib ah;\nA. in col hortii la sameeyo kayd saanad iyo saadba leh, lana hubiyo in awoodda ciidankaagu ka sarreeyo kan ka soo horjeeda, iyo in ciidanka la diyaariyo. Diyaarinta ciddanka waxaa ka mid ah: Dhaqalaynta ciidanka iyo qoysaskooda; Daryeelkooda caafimaad; kor u qaaddidda aqoontiisa dhinac walba; kor u qaadista Moralkiisa; ku tababariidda hubka iyo teknolajida ; , isgaadhisiinta;iyo habka Sahaminta cadawga, qarinta sirta iwm. u qeexidda iyo ku qancinta ujeedada loo dagaallamayo; Qaab dhismeedka cutubyada, layliga sarakiisha iyo carbinta colwaynaha. Ciidanku ma noqon karo HANGOOL, maalinta la guurayo ee loo baahdo, la xasuusto, inta kalena muska lagu tuuro.\nB. in la talo-geliyo Golayaasha qaranka, Axsaabta siyaasadda, iyo shirkadaha heer Qaran ee hawalaha dagaalka aan looga maaramayn ,iyo in la abaabulo shacbiga.\nC. in xog sugan laga hayo cadawga , xoogiisa, hubkiisa,morlkiisa, gurmadkisa iyo Riiqdiisa dagaal.\nD. in la darso dabeecadda dhulka lagu faltami doono, ( Buuraha , togagga, jidadka, kaymo. banaanad, magaalo iwm) iyo in la sadaaliyo cimalada ma rooba ma abaarba.\nHaddaba iyada oo ummaddu ifaafaalayasha iyo qaar kale toona arag , ayaa waxa BBCda laga maqalay Ciidanki Qaranka oo dagaal kga jira jiidda Dhahar. Warkii ugu horeeyay ee xukuumaddu bahisay ayaa xambaarsana farxad iyo dhiilo labadaba. Farxaddu waxay ahayd guulihi ciidanka Qarnka S/L ka soo hooyay goobta dagaalka ., isla markaana waxaa dhiillo noqotay sirtii ciidanka oo W. Warfaafintu u dhiibay cadawga, markii uu BBC ka yidh " shan Tekniko ayaa xagga hore noo jooga , kow iyo labatan kalena waa ka daba diraynna " Weedha markii ciidankeennu maqlay bal qiyas Naxdinta iyo Niyadjabka ay u keentay, xogta wasiirku BBCda ka gudbiyay. Dhinaca kale cadawgii waxaa u helay xogtii uu u baahna ,ee u ku qorshayn laha tabta dagaalkiisa. Waa hubaal inay ka mid tahay , haddayna kow ka ahayn, sabaabihi keenay ka soo bixidda.\nIyada oo ay sida tahay ayaa shacbiga , Axsaabta Mucaaridka ah iyo Golayaashuba ay isgarab taageen xukuumadda . Waxaay ahayd , haddi maan fayoobi jiro, in Xukuumaddu talogeliso Haydaha Qaranka Qarnka, Riyaale cidna uma waaramin Gole Qaran ,Xisbi Qaran,iyo shacbi toona. Yaabkeeda ayay leedahay. Haddana xukuumaddu waxaay BBCda ka sheegtay ciidankenni oo ka soo baxay Dhahar iyo W.Gashaadhigga oo xilkii ka qaaday, weliba eedo culs dusha loo saaray.\nQaabka warkan loo baahiyay ayaa noqotay, dhiilo ka culus tii W.Warfaafinta. Riyaale waxaa uu BBC ka baahiyay in;\n W.Gashaandhigu bixiyay amar khaldan oo dhabarjabin iyo wareerin ku ah Qarannimada S/L.\n In ciidankii laga soo saaray goobta amar la'aan.\n in W.Gashaandhiggu ka xidhay Isgaadhsiinti.\nWarka Madaxtooyada ka baxay ayaalibtii siiyay cadawga dagaalkina soo afjaray. Sabaabto ah,Riyaale waxaa uu qirtay in khilaaf jiro ilaa heer wasiir ahi , iyo in kala dambayntii ciidanku luntay . Cadawgu marka uu warka maqlay , waa in uu soo dhiirada oo guusha dhamaystiro. waana sida ay u egtahay in wax u dhaceen.\nHoggaaminta dagaalku waa xilka ugu adag ee qof loo igmado, qofka xilka qabanaya waa in uu leeyahay khibradeeda. Taliyaha Guud ciidanku (Madaxwaynuhu) ma garan waayeen, sirta dagaalka in la xafido. khalad haddii u jirana in si asturan loo saxo, ee muxuu idacadaha uga gudbiyay sirta Dagaalka? waxa kale oo iswadiin mudan, Xogta uu Riyaale ku go'aan qaatay ( xilka qaadista wasiirka) yaa siiyay.sida wax loo maamulay sir bay cidhib ku leedahay. Goobtii raggu ku dhintay , ee ku dhawacmay, iyada oon xoog la innagaga soo saarin, maxaynnu uga soo baxnay? jawabta meel dheer ha ka doonin, ee waa laba qodob midkood;\nA. Marka hore ayaanu qorshe dagaal jirin, Ciidankuna talo la'aan ayaa dagaal lagu geliyay , kadibna waxaa la arkay xaaladdii dhabta ahayd in aanu ciidanku ku sii nagaan karin goobta, Haddi uu jiray qorshe dagaal oo xuduudaha Bari lagu sugaayo, maxaa Dhahar loo doortay,?Maxaa Aagga laamiga iyo L/canood loo dhaafay? Bal xusuuso 2002 Riyaale waa kii ka soo baxay L/Caanood, maalintiiba ciidan iyo hub kuma yarayn gacantiisa , waa tii labada gole u saxeexeen xaalad dagaal . Yaa ka horjoogsaday ?\nB. Waxaa laga yaaba, in ay innagu dhexjirto cid guusha S/l neceb oo cadawga u adeegaysa, isla markaana talada gacanta kula jirta, oo amar khaldan bixisay.\nWasiirkii Gashaandhigga ee hore Waqaf, ayaa shalay war-baahinta u caddeeyay in aanu jirin Qorshe dagaal oo lagu sugaayo xadka bari . Waqaf waxaa u sheegay in waajibka ciidanka la siiyay uu ahaa mid kooban, oo ku e’g ammaanka waftiga Culus ee jiidda marayay.\nMurankuba wuxuu ku afjarmayaa, Madaxweynuhu waa kii magacaabay Guddida hawl-gallada Bari, haddii Madaxtooyadu ciidanka dhaqaajiso oo Dhahar dejiso maalmo gudahood. Riyaale ayaa sax ah oo la bogaadin doonaa.\nHadddii taa la waayo , Waqaf baa runta sheegay . Arrintu waftiguna , waxay noqonaysaa olole siyaasadeed oo sidiii tii L/caanood ah. Kolka Waxaa la raadin doonaa cidda ciidanka talo la'aan ku dhaqaajisay, cadawgana ka farxisay, S/L ceebta u soo hoysay , Ciddaa ayaana lagala xisbaabtami doona Dhimasho, Dhaawac iyo dhulka Puntland loo baylihiyay.\n2. FARO-GALINTA GANACSIGA XOOLAHA EE XUKUUMADDA\nXukuumadu in badan ayay innoo sheegtay in shirkado shisheeye maalgashi samaynayaan.safar walba Riyaale waxaa uu Dadka ugu bushareeya shirkado diyaar ah, halkay ku dambeyeen isaga ayaa sheegi doona.Weli lama arag qorshe lagu dhiirigelinaayo maal-qabeenka Dalka, waxaase la maqlaa Xukuumadda ayaa u diiday ganacsato wadaniyiin ah in ay dhisaan warshaddi sibidhka, xukumada ayaa diiday in waddaniyiintu keenaan Idacacad wayn, xukuumada ayaa hortaagan in Baanan Ganasci la furto. waxaaba se ugu daran markii Riyaale Dhoofintii Adhiga monopoly ku siiyay nin Sacuudi.Waxaa iswaydiin leh, xukuumadda Ganacsiga Adhigii monoply nin ku siisay, haddii ay u suurto gasho, saw beri ma odhan karto waxaan la wareegay isgaadhsiinta, Diyaardaha iyo xawaaldaha. Faro- galinta Ganacsiga xoolaha ee xukuumaddu, maashana, waxaannu leenahy waa ariin ka horimanaysa Dastuurka iyo danta dhaqaaale ee qaranka , ee ha laga noqdo\n3. DEEDIFAYNTA XUKUUMAADDA EE AWOODAHA DASTUURIGA EE G.WAKIILLADA\nWaxaa muuqata in Madxawaynuhu diidanyahay awoodaha Dastuuriga ah ee G.Wakiillada, Baarlamaanku xaq buu u leeyihiin in ay dheelitiraan ama waabiyaan madaxtooyadu marka ay ku gefto, awoodaha Dastuurku kala qaybiyay .Madaxtooyadu xaq ma u leedahay awoodda soo celinta Misaayinyadda. Marka dhinac walba laga eego Dastuurka afka hooyo ku qoran; laguma hayo qiil ay ku soo celin karto. Ma garan wayeen Riyaale taas ee waa awood urursi. Miyaan Odayga looga waramin, in rogmadkiiba ka dhacay nin awoodaha dastuurka urursaday. mise Riyaale wuxuu u jeeda, waa yeelkeeda , dantaydaan ka raacday wixii xumaanaya. Weli laama hayo, sharci ka soo baxay wakiillada la doortay, oo aan Madaxtooyadu diidin. Ma aha in Madaxwynuhu uu debidaabyeeyo hawsha culus 82 xidhibaan ummaddu u soo dooratay.\n4. LA WAREEGIDA MADAXWAYNAHA EE XARUNTII GUDDIDA DOORAHSAD\nAGeedi-socodka Demoqraadiyada waxaa u tiir dhexaada, talo wadaag, Ixtiraamidda fikirka kaaga ka duwan. Haddi aan xisbiga talada haya taladaa lala wadaagayn xisbiyo mucaarid ah looma baahna. marka laga hadlaayo siyaasadda guud iyo jihaynta talada dalka waxaa wada leh axsaabt oo dhan. waxaase muuqta in Riyaale ama garasho ha ka noqoto ama kas ha ka ahaato eh, uu diidanyahay in lala ogaado halka uu ku wado ummaddan. waxaa tusaale innoogu filan weerakii xarunta xisbiga kulmiye uu macnaheedu ahaa maxaad ii raad-guraysaa, waxaabu innoogu quusgooyay markii uu xoog kula wareegayey Xaruntii komishanka. halka wuxuu ku gawracay tartan Doorasho , wuxuu ku saxeexay in uu shan sanadood oo dambe isa siiyay madaxtooyada. waxaanu leenahay dhul u dhacaaga hubso , horta jiraba waaye. Dantu waxay ku jirtaa in aan samaysanno Guddi Doorasho oo inoo dhex ah ,oo aan ku wada kalsoonnahay , midna waa su’aal , haddaad doorasho diido, sidee baad ku sii joog is-leedahay.?\nMadaxwaynaw Arrinta Dhahar u jid-bixi adigay ku fadhidaa.sida caalamka ka dhacda, Hoggaamiyaha Damiirkiisu noolyahay,Geesinnimada leh,ee Dalkiisa u daacadda ahi wuu is-casilaa marka tan oo kale ku timaaddo. Adiga se taa laga filimaayo, Sabaabtoo ah,tii ka waynayd ee L/canoodba kamaad damqan . Shacbiguna wuu ka yaaban yahay sida wax u dhaceen, iyo ballantii 2002-gii ee ahayd xadkaan soo xidhaynaa oo anad fulin ilaa maanta.\nFaro-galinta suuqa xorta ah hore ayay dawladu ugu jabeen ka fiirso , oo waliba faro-galinta Adhiga ka joogso. waxa talo noogu muuqta in danteenu ku samaanayso, waase haddi Alla ku tuso.\nHabka dawladda aynnu u dhisanay ayaa isu dheelitiraya awoodda madaxtooyada iyo golayaasha iyo Garsoorka hadaba ogolaw awoodaha ay dastuuriyan xaq u leeyihiin xeer-dejintu, haddii aan bixiso ku wadan.\nUgu damabayn in aad doorashda si hufan u qaban qaabiso ayaa dantaada, ta ummadda iyo ta mucaaridku ku jirta . Gudd. Doorashadu oo xisbiyaadu ku wada kalsoonyihin , xulidoodan ka wada tashadeen hadddii la waayo Doorashau ma suurtogalaysa? Haddi taasi ku cuntami waydo , oo Doorashu dhici waydo Ummaddu ma ka yeeli doonta waan iska sii fadhiyaya,?”\nIntaa ka dib waxay weriyaashu su’aalo ku qarqiyeen:\nMar la weydiiyey Mujaahid Muuse Biixi Su’aal ahayd, dhawaan waxa uu Madaxweynuhu dib ugu soo celiyey Golaha Wakiilada Miisaaniyad sanadeedkii 2007-ka, isaga oo ku sabadeeyey soo celintiisa inaanay xaq u lahayn wakiiladu wax ka bedelka ay ku sameeyaan meelo gaar ah, maadama aan hore waxba looga jari jirin lacagaha Madaxweynihii geeriyooday Marxuum Maxamed Xaaji Ibraahim Cigal taas miyaanay xaq u lahayn? Waxa uu ku jawaabay oo uu yidhi “ Soo celinta Miisaaniyada waxa uu u cuskaday qodobka 55 aad markaa kaas ayuunbaa la akhriyayaa waa af soomaali, hadii qiil looga helo xaq ayuu u leeyahay, hadii sida ku qoran la raba waxa uu qodobkaasi awood siinayaa golaha wakiilada iyagaana wax ka bedel iyo kaabis ku sameynayn kara.\nTa uu ku soo qaaday Marxuun Cigal waxaan leeyahay Madaxweyne Rayaale waa abaal laawe, laba ninbaa Noloshiisa lahaa midi waa C/raxmaan Aw Cali oo maalintii uu Laas-caanood taagnaa ninkii u yeedhay buu ahaa ee yihdi “Ilmaadeer baanu nahaye ha la soo daayo maantana isaga ayuu dadka ugu neceb yahay.Noloshiisa siyaasiga ahna waxa lahaa Marxuum Maxamed Xaaji Cigaal inaan maanta xabaasha kaga daba hadlo may ahayn”.


Waraysi: Sida Ciidamada Ammaanka ee Soomaaliya ay Ugu Guuldaraysteen inay Difaacaan Carruurta | Human Rights Watch\nFebruary 21, 2018 6:01AM EST\nKa dib marka ay qortaan Al-Shabab, carruurta ayaa xaalad adag ku wajaha xabsiyada\nTobankii sano ee lasoo dhaafay, ururka Al-Shabab ayaa qortay kumannaan carruur ah oo ka yar 18 jir, kuwaasoo inta badan la qasbay, qaar badan oo ka mid ahna loo adeegsaday inay ka qeyb qaataan dagaallada. Labadii sano ee lasoo dhaafay, ciidamada ammaanka ee Soomaaliya ayaa qabtay dad looga shakiyay inay taageeraan Al-Shabab, ayna ka mid yihiin carruur. Laetitia Bader oo ah cilmi-baare sare oo Human Rights Watch u qaabilsan Afrika ayaa uga warrantay Audrey Wabwire waxa ku dhaca carruurtaasi xiran, iyo sababta aanay u helin difaacidda xuquuqdooda.\nQaabkee ayay marka hore carruurta ugu biiraan Al-Shabab?\nUrurka Al-Shabab ayaa adeegsada qaabab badan oo uu ku qorto carruurta, sida sasabasho, khiyaano iyo qasab. Waxa cadaadiska noocan ah u nugul bulshooyinka reer miyiga ah ee aan haysan difaaca badan.\nQaar ka mid ah wiilasha aan la hadlay ayaa ii sheegay in qori caaraddii looga watay dugsiyada Quraanka ee diinta lagu baro. Mararka qaar waxaa loo sheegay inay ka qeybgalayaan tartan Quraan aqris ah. Wiil ka qeybgalay kuna guulaystay tartankaasi ayaa filayay in dugsi kale la geynayo, balse waxaa xilli habeen ah watay oo xero tababar geeyay dagaalyahanno ka tirsan Al-Shabab. Waxaa lala tababaray carruur kale, ka dibna waxaa loo diray Puntland si uu halkaa uga dagaallamo. Aabihii ayaa ku dhiirageliyay inuu ka qeyb qaato tartanka Quraan aqriska, maadaama uu filiyay inuu ku guulaysan doono lacag ama abaalmarin kale. Wiilka ayaa xirnaa markii aan la hadlayay, aabihiina waxa uu ka qoomamaynayaa inuu ku booriyay tartankaasi.\nCiidamada ammaanka ayaa sameeya hawlgallo ballaaran oo ay ku sugayaan ammaanka, ayagoo xira deegaannada ay dhawaan ka dhaceen weerarrada. Waxa ay qab qabtaan ragga dhalinyarada ah iyo wiilasha ku sugan deegaankaasi, si ay su’aallo u weydiiyaan. Qaar ka mid ah wiilasha lagu qabtay hawlgalladaasi, isla markaana aan lagu hayn wax caddeyn ah oo la taaban karo, ayaan helin fursad ay xaalkooda uga warramaan, gaar ahaan kuwa aan xiriirka la lahayn Al-Shabab.\nWaa side xaaladda canuga loo xiro inuu ka tirsan yahay Al-Shabab?\nWaxay ku jiraan noolal adag. Wiilasha loo qabtay dembiyada ammaanka ayaa muddo bilooyin ah ku jiri kara xabsiyada, ayagoo lagu qasbo inay dembiga qirtaan, isla markaana lagu hayo qolal mugdi ah oo aanay hurdo uga soo dhici karin maadaama ay ciriiri yihiin. Wiil ayaa sheegay inuu madax xannuun daran ka qaaday hurda la’aanta ku dhacday. Waxaa lala xiraa dadka waaweyn, oo qaarkooda ay yihiin dembiilayaal rabsho badan. Wiil ayaa ii sheegay in ninka waardiyaha ah uu garaacay markii uu uga cawday in lala xiray dad waaweyn. Carruurta keliya ee loo ogol yahay inay waalidkooda la xiriiraan ayaa ah kuwa ka dhashay beelaha awoodda leh, ama kuwa dhaqaalaha haysta.\nWiil 16 jir ahaa markii uu bilooyin u xirnaa hay’adda sirdoonka ee xarunteedu tahay caasimadda Muqdisho, ayaa sharraxaad ka bixiyay waraysiyada isdaba joogga ah ee lala yeeshay. Si xun ayaa loo garaacay waxaana jirkiisa ku yaalla dhaawacyo waaweyn. Waxaan jirkiisa ku arkay nabar uu reebay dhaawacaasi.\nWaa sidee qeybta carruurta ee xabsiga dhexe ee Muqdisho?\nXaaladda qeybtaasi ayaa ah mid liidata. Inkastoo carruurta ay seexdaan qolal u gaar ah, ayaa haddana waxa ay dadka waaweyn ku dhex jiraan maalinta oo dhan, gaar ahaan xilliyada cuntada lacuno. Marka aan booqannay xabsigaasi, waxa uu canug kasta lahaa joodari u yaalla dhulka shamiitada ah, inkastoo mas’uuliyiinta xabsiga ay na tuseen sariiro eber ah oo markaa loo diyaarinayay qeybta carruurta. Waxa ay u muuqdeen kuwo aan camal badan hayn, marka laga reebo inay ku ciyaaraan garoon weyn oo dusha ka furan, kaasoo ay sidoo kale isticmaalaan dadka waaweyn.\nCarruurtaasi ma helaan waxbarasho, inkastoo aan maqalnay in dhawaan laga yaabo in loo bilaabo duruusta qaar.\nMaxaa ku dhaca wiilasha marka laga sii daayo xabsiga?\nDhammaan wiilasha aan la hadlay ayaa ka argagaxsanaa waxa ay soo mareen.\nLaba wiil ayaa ii sheegay inay ka hareen waxbarashada. Mid ka mid ah ayaa dareemayay in sumcaddiisa la dhaawacay. Canug 15 jir ah ayaa sheegay in ilmaha da’diisa ah aanay xorriyad badan haysan cabsi ay ka qabaan awgeed inay qortaan Al-Shabab ama in ciidamada ammaanka ay xilli xun ku qabtaan meel ay wax ka dhaceen, sidaa awgeedna ay markasta iska ilaaliyaan labada dhinac. Dhowr ka mid ah ayaa sheegay inay joojiyeen waxyaabaha ay wiilasha da’ yarta ah sameeyaan, sida inay asxaabtooda wadooyinka la soo wareegaan.\nIn ka badan 250 canug ayaa lagu wareejiyay Qaramada Midoobay iyo hay’adaha kala shaqeeya xuquuqda carruurta iyo dhaqan-celintooda. Tallaabadaasi ayaa waafaqsan ballanqaadyo ay dowladda samaysay. Balse inta badan waxay ka dhalatay cadaadis ballaaran oo la saaro mas’uuliyiinta iyo ka dib marka ay carrruurta bilooyin ku jiraan xabsiyada.\nMa jiraa canug si gaar ah kaaga yaabiyay?\nWaxaa jiray wiil 15 jir agoon ah, kaasoo lagu qabtay hawlgal ammaan oo dhacay 2015, ka dib markii qof lagu dilay xaafadda uu wiilka ku noolaa. Wiilka ayaa dhawr todobaad ku xirnaa saldhig boolis oo ku yaal Muqdisho. Dadka kale ee lala soo xiray ayaa waxaa soo deystay ehelkooda, balse ma jirin cid u timaaday ama cunno u keentay wiilkan. Saraakiisha saldhigga ayaa sheegay in wiilka uu yahay Al-Shabab mayal adag, maadaama aanu lahayn ehel iyo asxaab.\nWiil kalena asagoo 14 jir ah ayaa waxaa qortay Al-Shabab, waxaana uu ka tirsanaa muddo laba sano ah. Maalin ayuu isku dayay inuu helo telefoon uu kala hadlo qoyskiisa, balse waxaa garaacay dagaalyahannada ururkaasi. Ugu dambeyntii asaga iyo wiilal kale ayaa kasoo baxsaday Al-Shabab.\nWiilal kale ayaa sharraxaad ka bixiyay khatarta ay leeyihiin hawlgallada Al-Shabab, taasoo ah sababta ku qasabtay inay kasoo cararaan. Kuwo badan ayaa xilliga tababarka waxaa ku dhacay cudurka malaariyada. Waxay ku noolaayeen xaalad adag, waxaana ugu darnaa qabowga habeenkii soo dhaca.\nMaxay tahay sababta aan loo xiri karin wiilashaasi? Dowladda Soomaaliya waxa ay mas’uuliyad ka saaran tahay inay iska difaacdo Al-Shabab\nXataa haddii canuga uu galay dembi weyn, waxa uu u baahan yahay difaac. Waajibaadka Soomaaliya ka saaran shuruucda caalamiga ah ayaa dhigaya in xariga uu noqdo go’aanka ugu dambeeya, uuna qaato waqtiga ugu yar, maadaama uu argagax ku riddo carruurta. Waa inay la kulmi karaan ehelkooda iyo qareennadooda. Waana in aan lala xirin dadka waaweyn.\nDastuurka Soomaaliya ayaa dhigaya in da’da qaangaarka ay tahay 18 sano, inkastoo shuruucda maamul goboleedyada ay dhigayaan in 15 sano lagu qaangaaro. Carruurta ayaa dembi loo qabsan karaa marka ay yihiin ama ka weyn yihiin 15 sano. Xataa marka ay carruurta geystaan dembiyo waaweyn, waxa uu sharciga caalamiga ah dhigayaa in hannaanka cadaaladda uu si ka duwan dadka waaweyn ula xisaabtamo carruurta, asagoo u fidinaya difaac ballaaran, isla markaana mudnaanta siinaya in la dhaqan-celiyo halkii laga xiri lahaa. Inkastoo Soomaaliya ay leedahay shuruuc khuseeya difaaca carruurta dembiyada lagu soo oogaay, haddana ma aha kuwo inta badan lagu dhaqmo. Waa in shuruucda la is waafajiyo, isbedelna lagu sameeyo si ilmaha Soomaaliyeed loogu difaaco hannaan garsoor oo u gaar ah, isla markaana shaqeynaya.\nMaxay waalidiintu samayn karaan haddii carruurtooda la xiro?\nInta badan waraysiyada aan ku salaynay warbixinteenna ayaan qaaday horraantii 2017, ka dib markii madaxweynaha Soomaaliya loo doortay Maxamed Cabdullaahi Maxamed (Farmaajo). Waxaa xilligaasi dalka ka jiray dareen rajo iyo niyad wanaag ah. Wiilasha la xiray iyo waalidiintooda ayaa sidoo kale rajo qabay, waxaana ay rumaysnaayeen in cadaalad ay heli doonaan haddii dib loo furo kiisaskooda.\nQaar badan oo ka mid ah waalidiinta aan la hadlay ayaa cabsanayay maadaama carruurtooda lagu xukumay maxkamadda milateriga Soomaaliya. Waxay dareensanaayeen in haddii ay racfaan qaataan, uu xaalkooda sii xumaan karo. Qareennada maxkamaddaasi ayaa ii sheegay in racfaanka uu xaaladda uga daro, inkastoo aanu markasta sidaa ahayn. Inta badan ururka Al-Shabab ayaa carruurta ka qorta deegaannada miyiga ah ee aanay waalidiintu heli karin cadaalad ku aaddan carruurtooda sida xun loola dhaqmay.\nQaab noocee ah ayaad u samaysay cilmi-baaristan?\nWaxaan safar ku tegay gudaha Soomaaliya, gaar ahaan magaalooyinka carruurta lagu xiray sida Garowe oo ah xarunta maamulka Puntland. Sidoo kale waxaan tegay deegaannada ay ku badan tahay qorashada carruurta, sida gobolka Baay. Waxaan la hadlay ehellada carruurta si aan u fahmo qaabka loo qabtay ama ay kaga soo baxsadeen Al-Shabab, iyo waxa ku dhacay marka ay guryahooda ku laabteen. Waxaan magaalada Muqdishu ku waraystay wiilal lagu qabtay hawlgallada ammaanka ee halkaa ka dhaca. Sidoo kale waxaan waraystay mas’uuliyiin ka tirsan dowladda, waxaana booqday xabsiga dhexe ee Muqdisho qeybtiisa carruurta, halkaasoo ay ku xiran yihiin carruur lagu xukumay dembiyo la xiriira Al-Shabab.\nWaa sidee in laga shaqeeyo dal wajahaya colaad iyo amni darro? Maxaa ku rajo geliya?\nMaxaa i rajo geliya? Sheekooyinka la yaabka leh ee ku aaddan harjadka iyo rajada. Waxaa dhiiragelin leh inaan dhagaystay waalidiin, inkastoo ay dhibaato badan carruurtooda kasoo mareen Al-Shabab, iyo xataa markii ay galeen gacanta dowladda, weli aaminsan in hannaanka cadaalada la wanaajin karo.\nWaxaa la yaab leh in wiilashaasi ay weli rajo ka qabaan mustaqbalkooda, walow ay ka hareen waxbarashada, ayna is waayeen asxaabtooda. Wiil 16 jir ah oo saddex bilood ku xirnaa xabsi ku yaal Puntland ayaa sheegay inuu ku faraxsan yahay waxbarashada uu ka helay xabsigaasi. Taageerada beesha caalamka ayaa sahashay in xabsigaasi uu waxbarasho u fidiyo carruurta ku xiran. Waxa uu ii sheegay in aqoonta uu u leeyahay luuqada Ingiriiska awgeed, uu mustaqbalka noqon doono turjubaan.\nDowladda Soomaaliya waxa ay qabtaa walaac sax ah oo ku aaddan ammaanka dalka. Haseyeeshee, dad badan ayaa weli rumaysan inay ku faraxsan yihiin inay nala wadaagaan dhibaatooyinka ku dhacay. Ma jirto cid u kuurgashay xaaladda wiilasha ama weydiisay waxa ku dhacay. Sharaf ayay ii ahayd in markii ugu horreysay aan dhagaysto dhibaatooyinka xanuunka badan ee ay ka warrameen wiilashaasi, ayna noo oggolaadaan inaan la wadaagno caalamka.\nJanuary 26, 2017 Photograph


MAXAA KA YEEDHSIIYAY SAYLICI S/LAND IYO SOMALIA WAY SIMAN YIHIIM MAANTA MA LAGA YAAABAA IN… | Toggaherer's Blog\n« MUCAARID XUN IYO MAAMUL XUN TARTANKOODA WAXAA KU LUNTA DANTA GUUD\nJAWAAB MAQAALKA UU QORAY C/SHAKUUR EE SAYLICI SOMALILAND IYO SOMALIA »\nMAXAA KA YEEDHSIIYAY SAYLICI S/LAND IYO SOMALIA WAY SIMAN YIHIIM MAANTA MA LAGA YAAABAA IN…\n“Cabdiraxmaan Saylici Waa Danbiile shalay Denbi ka galay Itoobiya Maantana Somaliland ayuu Denbi weyn uu ka galay oo Dhabar Jab ku ah Qaranka iyo Ummadda Somaliland” …….. Qalinkii Cabdishakuur Muxumed\nMaqaalkan oo Jawaab u ah Ninka Lagu magacaabo Cabdiraxmaan Saylici oo lagu sheego inuu ka mid yahay Xisbiga Kulmiye oo dhawaan Wargeyska Jamhuuriya Caddadkiisii soo baxay Arbacadii 3903 taasi oo hal ku dhigiisu ahaa Waxaan qabaa in Xukuumaddani ka war wareegayso in doorashooyinku dhacaan hadalkaasi oo Dadku si weyn uga cadhaysiisay haddaanu nahay Dadweynaha Gobolka Awdal waxaan jecelahay inaan halkan Jawaab Kulul ka bixiyo Hadaladaasi Deel qaafka ah ee Macno darrida Xambaarsan ee kasoo yeedhay Saylici oo aanu u naqaano Biyoole Dalacay oo Noqday Wastaad Guryaha Dhisa waxaanse garan waynay Goorta Ninkaasi Siyaasad lagu aaminay yaase uu taageero taloow uu ka haystaa .\nWaxaanu si weyn uga Damqanay Hadalkaasi kasoo yeedhay Saylici oo sheegayay inay Somaliland la mid tahay Soomaaliya hadalkaasi oo Dadweyne tiro badan ka cadhaysiiyay Sidoo kale hadalkaasi oo ah mid aan qaban ummadda reer Somaliland wuxuu qiil ka dhigtay Saylici oo aan Maradiisa runta usheegin in Xukuumaddu aanay Diyaar u ahayn Doorasho inay dhacdo taasi oo ah Been abuur aan sal iyo raad toona lahayn .\nWaxaan leeyahay Xukuumaddu waxaa ka Go,an inay Doorashadu wakhtigeeda Dhacdo islamarkaasna aanay dib uga dhicin balse waxaan leeyahay Saylici iyo Xisbiga Kulmiye Markaasi Diyaar ma u yahay inuu Doorashadaasi wakhtigeeda qabsoomaysa inuu ka qaybgallo Tartankeeda Mise waxaa saylici uu ka doorbidayaa inuu Shilimo urursigii uu Dalalka Dibadda kasoo Ururinayay ee Tolaayeey ka kaca ku soo Ururinayay inuu Wakhti udheeraysto ayuu ka jecelyahay .\nWaar Ninoow Maad ogayn Dalkan wax ka dhacay iyo Sida uu Heerkan iyo wixii dhib loo soo maray Halgankii Dalkan ee Siyaasadda ma waxaad Moodaysaa Sharikaddii Biyaha ee Shaaba ee ad maamuli kari wayday .\nCabdiraxmaan Saylici oo lagu sheego Nin Qabyaaladu Madax martay Waxaan leeyahay Qabyaaladaasi Tolkii lama qabaan oo waxa taasi Kuu caddaynaysa Go,aankii Guurtida ee Xubnihii kasoo jeeday Reerka uu kasoo jeedo ee Maxamed Case Waana la ogaa inay ahaayeen Xubnihii Haa ugu Gacantaagay in loo Kordhiyo Madaxweynaha Muddada Xilka waana la ogaa Ooyin iyo uqaadan waa ayaa ka qabsatay Saylici Wakhtigaasi .\nHaddaba Waxay Dhamaan Dadweynaha Gobolka Awdal ay ka siman yihiin oo islamarkaasna aanay Marnaba Ku doorsanayn Madaxweyne iyagoo Haysta Somaliland oo dhami Taageersantahay Ku doorsan Maayaan Kuxigeen aan Aqoon lahayn oo Bilaa awood ah oo hadalada loo soo dhiibo marnaba iyagoo Waalana dhici mayso inay Biyoole Saylici ka doorbidaan Madaxweyne Rayaale iyagoo haysta . .;\nWaxaan leeyahay Madaxweyne Rayaale iyo Xisbiga Udub Maaha Xisbi Qabiil ee waa Xisbi Qaran oo aan Cidna cid ka lahayn Sida Xisbiyadan kale u caaddada ah inay Qabiil looga marti Noqdo Taasi waxaan leeyahay Xisbiga Kulmiye Reer ayaa leh ee Saylici\nWaa samaacaddii hadalka la dhex marinayay .\nWaxaanu Ognahay in Mareegaha lagu magacaabo Bakipress.com uu Cabdiraxmaan Saylici yahay Ninka Cayda iyo Aflagaadooyinka iyo Hatigaada Qaranka Somaliland yahay Ninka Caalamka ku Baahiya kaasi oo aan loo dulqaadan Karin intaa wax ka badan ee webka Bakipress.com ee uu Saylici Maamulo maalin kasta Cayda uu ku faafiyo waana la ogyahay oo waanu ka warhaynaa .\nWaxaan caddaynayaa in Webka Bakipress.com uu yahay Salida uu Cuqdadiisa baahday ee qabyaaladaysan uu ku baahiyo Ninkaasi la leeyahay Saylici Waana Mid Warar aan Jirin ugudbiya Qurba Jooga reer Somaliland taasoo ay had iyo jeer ka Faa,idaystaan Cadowga reer Somaliland wararka webkaasi Beenta Xambaarsan soo qoro had iyo jeer .\nWaxaan leeyahay Maaha mid xaqiiqo ah Warkaasi waxaana lagala Xisaabtamayaa Naxligaasi uu abuurayo bakipress.com Siyaasiga aan Maradiisa aan Runta usheegin ee Mr Cabdiraxmaan Saylici .\nWaxaan qoraalkaygan kusoo Gunaanadayaa Walaalkayga Cabdiraxmaan Saylici inaanay Siyaasaddu sidan ahayn balse ay tahay Sideed taageero ku heli kartaa ma Cay iyo been mise hab ka duwan .\nUgu danbayntii waxaan leeyahay Sayliciyoow Somalidu waxay ku maahmaahdaa Ninka maqasha lagala Quusto ayaabay Adhiga u dirtaa hadda waa Ninkii Maqasha lagala quustay markaa waxaan leeyahay dhulka aayar Soco Nin dheeraynayaa Daafi kari waaye\nLa Soco Qormadda danbe\nQalinkii Cabdishakuur Muxumed Muuse\nThis entry was posted on June 27, 2009 at 7:10 am and is filed under 1.\tYou can follow any responses to this entry through the RSS 2.0 feed. You can leave a response, or trackback from your own site.


Waa kuma Fahad Yaasiin Ra’iisul wasaaraha uu naftiisa bad baadiyey ee la dili rabay? | Arrimaha Bulshada\nHome English News News Waa kuma Fahad Yaasiin Ra’iisul wasaaraha uu naftiisa bad baadiyey ee la dili rabay?\nWaa kuma Fahad Yaasiin Ra’iisul wasaaraha uu naftiisa bad baadiyey ee la dili rabay?\nBulsha:- Wareysiga qeybta afaraad laga qaaday Fahad Yaasiin Xaaji Daahir oo ahaa mid xasaasi ah ayaa maanta ku faafiyey qodobo ka dhan ah Agaasimaha Cusub Ee NISA Mahad Maxamed Salaad.\nMa eegeyno xogaha ah Mahad ayaa Al Shabaab ushaqeeya iyo Mahad Salaad ayaa weeraro ka dhacay Muqdisho iyo Galmudug ka dambeeyey inuu mishinadaasi ka qeyb galo.\nBalse qoraalkaan waxaan kusoo koobeynaa Fahad Yaasiin waxa uu sheegay in mid ka mid ah Ra’iisul wasaarayaashii dalka soo maray uu bad baadiyey qorshe dil ah uu umaleegay mahad Salaad awgeed.\nFahad inkastoo uu diiday inuu bixiyo magaca Ra’iisul wasaarahaasi dabinka loo dhigay ayaa hadana laga war helay inuu ahaa Xasan Cali Kheyre oo Farmaajo iyo isaga muddo seddex sano iyo bar wada shaqeenayeen.\n“Ra’iisul wasaarayaashii dalka soo maray mid ka mid ah inuu dilo ayuu isku dayey,markaan xogtaan helay ayaan wacay Ra’iisul wasaarahaasi waxaan weydiiyey Mahad miyaa kuu imaanaya maanta haa buu yiri ha qaabilin ayaan ku dhahay,25 daqiiqo gudaheed ayaan dhex galay sidaas ayaana ku bad baadiyey,ayuu yiri Fahad Yaasiin”.\nXubno la shaqeeya Xasan Cali Kheyre Ra’iisul wasaarihii hore ee Soomaaliya ayaa dhankooda waxay sheegeen in xogta Fahad Yaasiin uu tebiyey ay hore umaqleen oo aheyd in la isku dayey Mr Kheyre in la khaarajiyo,balse weli Murashaxii Madaxweynaha Soomaaliya usoo tartamay Xasan Cali Kheyre kama uusan hadlin warkaan isaga in la dili rabay ah.\nEeda Mahad Maxamed Salaad loo jeediyey ayaa bar madoow oo sumcadiisa siyaasadeed iyo xilka uu hayo ee Hay’ada NISA noqoneysa haduusan si waafiya uga jawaab celin ama cadeymo ka dhan ah eeda loo heysto Fahad Yaasiin ee dilka Ikraan Tahliil dibada usoo saarin.


Saxeex - Saxeex Elektaroonig ah oo Wareeg ah - dhaqso badan oo aamin ah\nSidee ayey u shaqaysaa 'SimplySign'?\nWaxay ku tahay ganacsigaaga inaad ka dhigto mid dhakhso badan oo badbaado leh\nFudud, sahlan oo dhaqaale\nsaxeex elektaroonig ah\nAalad shaqo casri ah\ndaqiiqad kasta ayaa la tirin karaa\n'SimplySign' wuxuu kuu beddeli doonaa taleefankaaga casriga aalad shaqo casri ah, taas oo aad ugu mahadcelin karto sida ugu dhakhsaha badan uguna habboon ee aad u saxeexi karto dhammaan waraaqaha elektaroonigga ah haddii aad adigu iskaa saxeexdid. Tani waa adeeggii ugu horreeyay ee noocan ah ee lagu bixiyo suuqa Polish\nWaxay ka shaqeysaa Smartphone / Tablet / PC\nWaxay u shaqaysaa iyada oo aan haysan kaarka jirku\nWaxay ka shaqeysaa aalado badan Windows / macOS / Android / iOS\nLa jaan qaada saxeexa eP Saxiixa\nXaqiijinta macmiilka adag\nAwoodda is dhexgalka adoo adeegsanaya API-ka\nsi toos ah ayaa looga aqoonsan yahay barnaamijka Adobe adduunka oo dhan!\nDIIWAANKA iyo badbaadinta\nWaxaa loo diyaariyey wadashaqayn lala yeesho nidaamyada xafiiska iyo maamulka\nTaageerada codsiyada suuqyada muhiimka ah: (tusaale ahaan, Barnaamijka Bixinta / e-Dejinta)\nloo maro Adobe\nKU SOO DHAWAADA / baahiyahaaga\nQalab kasta oo aan lahayn akhristaha iyo kaarka\nSaxeexaaga gaarka ah, astaan qarsoodi ah\nweligiis nabad ma uusan aheyn\nSimplySign wuxuu taleefankaaga casriga ah u rogi doonaa qalab shaqo oo casri ah. Saxeex cusub oo aqoon leh oo shaqeeya iyada oo aan haysan kaarka jireed iyo akhriska, labadaba aaladda moobiilka iyo kombiyuuterka caadiga ah.\nWaxay u shaqaysaa si waafaqsan adeegyada muhiimka ah\nShahaadada Aqoonta leh ee loo yaqaan 'SimplySign' ayaa loo isticmaali karaa bixiyayaasha tabarucayaasha ZUS si ay u saxeexaan caddeynno, in loo diro e-Baahiyo ama JPK loo gudbiyo ZUS, marka la gabagabeeyo heshiisyada sharciga madaniga ah, in la saxiixo qaansheegyada elektarooniga ah.\nSuurtagalnimada is dhexgalka iyadoo la adeegsanayo API\nIs dhexgalka adiga oo adeegsanaya API, mahadsanid taas oo aad ku xiriirin karto nidaamkaaga shakhsiga ah ee IT-ga ee aagga saxeexidda dukumiintiyada leh saxeex elektiroonig ah oo aqoon leh - hal saxiix riix. (API-Programming Interface-ka Interface-ka wuxuu u oggolaanayaa codsiyada in ay wada xiriiraan.)\nXaqiijin 2-qodob oo adag\nXaqiijinta 2-qodobka micnaheedu waa adeegsiga furaha sirta ah ee waxa aad taqaan iyo qeybta labaad ee waxa ay tahay inaad gasho. Adeegsaduhu wuxuu geliyaa isagoo galaya furaha sirta ah, waxaana ku xiga tiro xarfo ah oo lambarro ah oo la sameeyay maalin iyo waqti gaar ah. Macmiilku wuu galayaa markii lambarka sirta ah iyo xarigtu iswaafaqaan.\nDiiwaangelinta dokumentiga lagu diro internetka waa mid aad u jaban, munaasib ah, isla markaana kaydinaya waqtigaaga. Dukumiintiga waxaa loo gudbinayaa si amaana waxaana si toos ah aad uheli doontaa xaqiijin rasmi ah oo risiit ah.\nAdeegsiga adeegyada elektaroonigga ah waa hab la hubo oo lagu horumariyo howlaha shirkadda. Liistada waxqabadka iyo howlagallada loogala tacaali karo khadka internetka ayaa si joogto ah u koraya. Xidhitaanka, baqshada, dhoofinta iyo kharashkiisa ayaa la iloobi doonaa.\nU dir dukumiintiga\nDukumiintiga waxaa loo gudbinayaa si amaana waxaana si toos ah aad uheli doontaa xaqiijin rasmi ah oo risiit ah. dukumiintiyada leh e-saxeex waxay leeyihiin awood sharci oo la mid ah taay ahaan haddii gacanta lagu saxeexay. 128-256 xogta sirta ah ayaa ka ilaalinaysa adiga iyo macaamiishaada faragelinta xogta.\nSideed talaabo oo guusha\nXadhig, baqshadda, dhoofinta oo ay weheliso kharashaadkeeda ayaa la ilaawi doonaa\nInternetku si weyn ayuu isu keenaya qandaraasleyaasha, isla markaana saxiixa elektaroonigga ahi wuxuu kuu oggolaanayaa inaad dhammaystirto mashaariicda muhiimka ah adigoon xafiiskaaga ka tegin.\nKaliya u istcimaal saxeex elektiroonig ah inaad arrimaha oo dhan ku xalliso dhowr daqiiqo gudahood!\nWaxay badbaadineysaa waqtigaaga. Daabacaada, buuxinta buugga iyo saxiixa dukumintiga ayaan la xirin.\nTayada ugu sarreysa ee dhammaan shahaadooyinka la bixiyo waa dammaanad.\nXaqiijisaa kalsoonida buuxda. Adeegyada la bixiyo waxay waafaqsan yihiin heerka caalamiga ah.\nShahaadadu waxay xaqiijin doontaa ilaalinta hantidaada iyo sumcadda shirkaddaada. Tani waxay awood u siisaa heerar sare oo aamin ah\nDukumiintiga waxaa loo gudbinayaa si amaana waxaana si toos ah aad uheli doontaa xaqiijin rasmi ah oo risiit ah.\nShahaadada aqoonta leh ee lagu soo daray adeegga SimlySign (oo shaqeynaya 1 ama 2 sano) waxay u shaqeysaa si waafaqsan dhammaan adeegyada muhiimka ah ee suuqa, taas oo loo adeegsan karo:\nZUS tabarucaad ah oo ay sahamiyayaashu ku sixiixeen cadeynta\nu dirida E-Declaration ama JPK ee loo gudbiyey Xafiiska Canshuuraha\nDhamaadka fog ee heshiisyada sharciga madaniga\nin la saxeexo qaansheegyada elektaroonigga ah\nu gudbinta foomamka Golaha Rafcaanka Qaranka (Golaha Rafcaanka Qaranka)\ngudbinta qirashooyinka dhageysiga maxkamada\ngudbinta codsiyada iyo helitaanka wax soo saarista Diiwaanka Maxkamadda Qaranka\nxiriirinta GIODO (Kormeeraha Guud ee Ilaalinta Xogta Shakhsiyeed)\nu gudbinta U-caddeynta UFG (Sanduuqa Dammaanadda Caymiska)\nxiriirinta xafiisyada maamulka dadweynaha\ngabagabada heshiisyada sharciga madaniga ah qaab elektiroonig ah\nkaqaybqaadashada xaraashka elektiroonigga ah iyo hindisooyinka\nisgaarsiinta gudaha nidaamka ePUAP (Platform Elektrooniga ah ee Adeegyada Maamulka Dadweynaha)\nTani waa adeeggii ugu horreeyay ee noocan ah ee lagu bixiyo suuqa Polish, kaas oo:\nWuxuu shaqeeyaa iyada oo aan haysan kaarka jireed iyo akhriska,\nWaxay kuu oggolaaneysaa inaad saxiixdo e-Dukumiintiga elektaroonigga ah 24/7 waqti kasta, meel kasta oo adduunka ah,\nWaxay ka shaqeysaa labada aaladaha mobilada (Android iyo macruufka) iyo kumbuyuutarrada caadiga ah (PC, Mac OS),\nWuxuu dammaanad qaadayaa amniga hawlgallada tooska ah (u hogaansanaanta eIDAS, xaqiijinta 2-qodobo)\nSaxeex aqoon leh ayaa ah hab la xaqiijiyay oo lagu horumariyo ganacsigaaga. Saxiixa elektiroonigga ah hadda waa ganacsi maalinle ah.\n(Fadlan ku diyaarso taariikhda kulanka taleefanka)\nWaan diyaar nahay\nDhismaha xafiiska GCB\nShuraakada Certum La Idman\nFagaaraha Kashubian Square 8 311\nShahaadada khadka tooska ah\nWebsaydh loogu talagalay kooxda XWEB | Waxaa ka shaqeeya IBS Poland Xuquuqda daabacaadda © 2013 - 2020 IBS POLAND |Siyaasadda Asturnaanta\nWaxaan u isticmaalnaa cookies-ka boggayaga si aan kuu siino khibrada ugu habboon anagoo xasuusnaane waxaad door bidday iyo ku celcelinta booqashooyinka. Adigoo gujinaya "Aqbal" waxaad ogolaatay adeegsiga DHAMMAAN.\nQalabka cookie-ka ACCEPT\nCinwaanka websaydhku waa: https://mobilesignature.eu.\nSi aan kuu siin karno agab waxbarasho oo ka sii wanaagsan oo ka sii wanaagsan oo aan kugu siino adeegyo kaafiican oo ka wanaagsan, waxaan u baahan nahay oggolaansho si aan si ka wanaagsan ugu habayno waxyaabaha suuqgeynta ah baahiyahaaga.\nWaxaan daneyneynaa arrimahaaga gaarka ah. Xogtaada ayaa amaan nala ah oo waad la noqon kartaa ogolaanshahaaga waqti kasta.\nMACLUUMAAD KU SAABSAN xogtaada\nFadlan tixraac xogta soo socota:\nBishii Meey 25, 2018, Xeerka (EU) 2016/679 ee baarlamaanka Yurub iyo Golaha Abriil 27, 2016 ee ku saabsan ilaalinta shaqsiyaadka quseeya howsha macluumaadka shaqsiyeed iyo dhaqdhaqaaqa xorta ah ee xogta noocaas ah, iyo dib u celinta 95/46 / EC (RODO, ORODO, GDPR ama Xeerka Ilaalinta Guud ee Xogta\nSi aad u sii waddo bixinta adeegyada adiga oo adeegsanaya websaydhka https://mobilesignature.eu/ waxaan jeclaan lahayn inaanu kugu wargalinno macluumaadka ku saabsan habsamida xogta iyo qawaaniinta lagu fulin doono wixii ka dambeeya May 25, 2018.\nMacluumaad noocee ah ayaan ku shaqaynaa?\nXogta la aruuriyay iyadoo la isticmaalayo bartayada internetka https://mobilesignature.eu/ , oo ay ku jiraan ku keydsan cookies.\nMaqaallada ku yaal boggan waxaa laga yaabaa inay ku jiraan waxyaabo la soo koobay (tusaale ahaan, fiidiyowyo, sawirro, maqaallo, iwm.). Waxyaabaha ay ka kooban yihiin websaydhyada kale waxay u dhaqmaan si la mid ah sida haddii isticmaaleygu soo booqday degel gaar ah si toos ah.\nWaxa ku jira waxyaabaha ka kooban websaydhyada kale\nBogagga ayaa laga yaabaa inay aruuriyaan macluumaadka adiga kugu saabsan, adeegsadaan buskudyada, ku dhejiso nidaamyo raadraac oo dheeraad ah oo dibedda ah, oo ay kormeeraan is-dhex-galkaaga waxyaabaha la socda, oo ay ku jiraan la-socoshada is-dhex-galkaaga shayga xidhan, haddii aad koonto leedahay oo aad gasho goobtaas\nWaa kuma maamulaha macluumaadkaaga?\nMaamulaha macluumaadkaaga waa IBS Poland Sp. Z o. O. Iyada oo xarun ku leh Gdynia (81-350) Plac Kaszubski 8/311, waxay gashay Diiwaanka Ganacsadayaasha oo hoos yimaada lambarka KRS 0000471089, kaas oo faylasha diiwaangelinta lagu hayo Maxakamadda Gdańsk-Północ | Qeybta Ganacsi ee VII ee Diiwaanka Maxkamadda Qaranka, NIP 586-228-41-33 oo leh raasumaal la wadaago: PLN 50.\nUjeeddadee ayaan u dooneynaa inaan ku hawlgalno xogtaada?\n- Waxaan ku hagaajinaynaa waxyaabaha ku yaal bogaggayaga baahiyaha shaqsiyeed waxaana si joogto ah u hagaajineynaa tayada adeegyada la bixiyo, annagoo adeegsanayna falanqaynta xogtaada,\n- Ka baaraandegista xogta ayaa noo oggolaaneysa inaan sare u qaadno amniga adeegyada lagu bixiyo websaydhka https://mobilesignature.eu/\nMudo intee leeg ayaanu ka baaraandegi doonaa xogta?\nWaxaan ka baaraandegnaa xogta laga bilaabo waqtiga bixinta ogolaanshaha ku habboon ilaa kala noqosho ama codsashada in la joojiyo socodsiinta macluumaadka shakhsiga ah / la codsado ka saarista macluumaadka shaqsiyeed ee milkiilaha. Waxaan ka baaraandegaynaa xogta la soo aruuriyay iyadoo qayb ka ah sumcadda laga bilaabo isla marka aad bilowdo adeegsiga websaydhka https://mobilesignature.eu/, i.e. marka aad gasho websaydhkeenna, ilaa aad ka diidantahay in la caddeeyo.\nMa gudbin karnaa xog?\nWebsaydhka https://mobilesignature.eu/ wuxuu xogta ku wareejiyaa kaliya hay'adaha ku shaqeynaya ayaga oo matalaya (tusaale, shirkadaha barnaamijyada, iyo hay'adaha loo idmay inay ku helaan iyaga sharciga sharciga waafaqsan, tusaale ahaan maxkamadaha. Xogtaada looma gudbin doono meel ka baxsan aagga dhaqaalaha Yurub mana la wadaagi doono ururada caalamiga ah.\nKumaad la xiriiri kartaa si aad u hesho macluumaad dheeri ah oo laxiriira xogta la socodsiiyay?\nHaddii aad qabtid wax su'aalo ah oo ku saabsan xogta shaqsiyeed, fadlan warqad ugu soo dir Kormeeraha Macluumaadkaaga biuro@ibs-24.eu oo ay la socoto qoraalka "GDPR"\nCalaamadda foomka RODO ayaa si otomaatik ah loogu dari doonaa foom kasta oo shaqeynaya (tusaale ahaan, foomka xiriirka, faallooyinka),\n- Adigoo adeegsanaya foomka, waxaad ogolaanaysaa kaydinta iyo socodsiinta xogtaada barta.\n-Wareegtada waa wargelin\nMaxay yihiin xuquuqahaaga quseeya xogtaada?\n- Waxaad xaq u leedahay inaad gasho xogtaada iyo waxaad xaq u leedahay inaad saxdo, tirtirto, xaddiddo howlaha, xuquuqda aad u leedahay inaad wareejiso xogta, xaq u leedahay inaad diiddo, xaq u leedahay inaad la noqotid ogolaanshaha waqti kasta adigoon saameyn ku yeelan sharciga sharciga ah ee howshaada, kaas oo lagu saleynayay ogolaanshaha ka hor bixitaankiisa. . Ogolaanshaha waxaa laga noqon karaa adoo emayl u diraya cinwaanka biuro@ibs-24.eu cinwaanka uu ogolaanshuhu la xiriiro\n- waxa kale oo aad xaq u leedahay inaad dacwad u gudbiso GIODO haddii aad ogaato in ku-shaqeynta macluumaadkaaga shakhsiyadeed ay jabineyso qawaaniinta Xeerka Ilaalinta Xogta Guud ee 27 Abriil 2016.\nMaxay yihiin aasaaska sharciga ee lagu habeyn karo xogtaada?\n- https://mobilesignature.eu/ waxay u shaqeysaa xogtaada si sharci ahaaneed iyadoo la raacayo qawaaniinta lagu dabaqi karo\n- Aasaaska sharciga ah ee loogu talagalay cabbiraadaha tirakoobka iyo suuq geynta ayaa ah waxa loogu yeero Danta sharci ahaaneed ee maamulaha hoostaga Art. 6 sek. 1 il. F GDPR,\nWebsaydhku wuxuu adeegsadaa cookies, i faylka qoraalka ee ku keydsan kombiyuutarka Adeegga. Xaddidaadaha isticmaalka kukiyada waxay saameyn ku yeelan karaan qaar ka mid ah howlaha laga heli karo websaydhka.\nKukiyadaha lagama maarmaanka u ah gabi ahaanba waxay muhiim u yihiin websaydhku inuu sifiican u shaqeeyo. Qeybtaani waxaa ku jira oo keliya cookies-ka xaqiijinaya howlaha aasaasiga ah iyo amniga websaydhka. Kukiyadaani ma keydiyaan wax macluumaad shakhsi ah.\naan lagama maarmaan ahayn\nKukiyada kasta oo aan si gaar ah ugu baahnayn websaydhku inay u shaqeeyaan oo waxaa loo isticmaalaa si gaar ah si ay u ururiyaan macluumaadka shakhsi ahaaneed ee isticmaaleyaasha iyada oo loo marayo falanqeeyn, xayeysiin, waxyaabaha kale ee la soo galiyay waxaa lagu tilmaamaa cookies-ka aan lama huraanka ahayn. Waa qasab in la helo oggolaanshaha isticmaalaha ka hor intaadan kuxin boggaga internetka.\nKaydi oo aqbal


GOORMAAN TURKI NOQONAY.?! Fal-celintii Soomaalida ee Afgembiga\nGOORMAAN TURKI NOQONAY.?! [Fal-celintii Soomaalida ee Afgembiga Turkiga]\nDhacdadii Afgembiga fashilmay ee Turkiga waxay mar kale soo shaac bixisay dabeecadda dadka Soomaaliyeed\nee ku dhisan caadifadda iyo qar iska tuurnimada aan lahayn miisaanka diblomaasiyadeed iyo garashada awoodooda.\nMadaxweynihii ugu sareeyay dalka wuxuu cambaareyn soo saaray tiiyo aan madow iyo cad la kala garan weliba uu socdo Afgembiga.. Bal ka warrama haddii uu dhici lahaa inqilaabka oo suurageli lahaa?… Halkee dowladeena ilko la’aanta soo istaagi lahayd?.\nCulimadeenii qaarkood waxayba si cad ugu baaqeen in dhiiga loo hurayo dowladda Turkiga?!!! Tolow Madaxweyne Ordogan miyaan u dagaalameynaa shaqsiyadiisa oo noqday DIIN?!!, Goormuu Ordogan noqday lama taabtaan dhiig loo daadiyo?.\nMadaxdii dalka, wasiiradii iyo taliyeyaashii ciidamada waxay isku shubeen safaaradda Turkiga ee magaalada Muqdisho iyagoo muujinaya taageero iyo is-garab taag.\nMaamulkii Muqdisho wuxuu ku baaqay bannaanbax dadkii degmooyinka qaarkood la isu soo bixiyay intii aanay bannaanbaxyadu ka dhicin Istanbul iyo magaalooyinka Turkiga oo habeenkii xalay ahaa isu soo baxay!.\nDadka Soomaalida waxay buux dhaafiyeen baraha bulshada iyagoo aad moodo inay Turkiyiinta ka wadanisan yihiin, cid waliba calankii Turkiga ayay xiratay, qof kastana waaba Ordogan….!!\nWaxay isoo xusuusisay aakhirkii 1990-kii markii dowladii Siyaad Barre ay sii liiceysay oo xaaladii ugu adkeyd ay ku jirtay dowladnimada Soomaalida, Soomaali fara badan ayaa saf ugu jiray Safaaradii Ciraaq ee Muqdisho oo doonaya in loo qaado dalka Ciraaq si ay uga difaacaan Mareykanka iyo xulafo kale oo doonayay inay Kuweyt ka xoreeyaan Sadaam Xuseen….!!!\nInaad aqoonsan weydo tabartaada, tixgelin weydo duruuftaada, iska ilowdo waaqica aad la nooshahay, waxay ka mid tahay axmaqnimo heerkii ugu sareeyay, waxaase ka sii daran inaan isla qumanahay oo isu heysano dad xaq ku taagan…. TIISA DARYEELAA TU KALE KU DARA..\nCaadifadda intaas la eg maxaan dalkeena ugu dhisan weynay..?, Dadnimadan iyo wadaniyadan aan Turki isu bedelnay maxaan Soomaalinimo ugu muujin weynay oon wax uga baran weynay dadka tashaday ee aan iska meteleyno, Maxaan kaliya ugu fiicanahay inaan afka ka hadalno, isla qab weynaano duni aan qarniyaala ka harnay isku nabnabno, anagoo weliba hoos madow oo dal iyo dad aanay gacan noogu jirin…? Talow goormee khiyaaligan ka baxeynaa oo is aqoonsaneynaa?.\nJawaab celinta Soomaalida dowlad iyo shacab ee Inqilaabkii dhicisoobay ee Turkiga ka dhacay wuxuu mar kale muujinayaa riyo maalmeedka aan ku jirno, mase aha ceeb inaan taageerto si miyir ku jiro cidii abaal kuu gashay ama aad saaxiibo tihiin sida Turkiga iyo hogaankooda hadda xilka haya.\nW/Q: Shariif Moalim


Ciid lagu Jaray Jid Muhiim u ah Isu-socodka Dadka iyo Gaadiidka | Dhaymoole News\nCiid lagu Jaray Jid Muhiim u ah Isu-socodka Dadka iyo Gaadiidka\nHargeysa (Dhaymoolenews):- Dhisme ay maxkamaddi xayiraad saartay ciid laga qoday oo laga soo saaray goobo lagu aasay haamo shidaal, ayaa caqabad aan laga gudbi karin ku noqday jid aad muhiim u ah oo dadka iyo gaadiidkuba ay adeegsadaan, isla markaana ah marin isku xidha dhawr waddo oo isu gudba.\nWadayaasha basaska afar xaafadood oo ka baxa istaanka dhanka waqooyi kaga began biriilja wayn ee Hargeysa, ayaa cabasho xooggan ka muujiyay ciid laga qoday dhul kaalin shidaal laga dhigayay oo intaan la dhammaystirin maxkamadi xayirtay.\nQaar ka mid ah wadayaashaas oo la hadlay wargeyska Dawan ayaa sheegay in goobtan carratuulka laga dhigey ay xanibtay waddadii, wakhtiga roobku da’ana ay dadka la siibato gaadiidkuna ku jiidhaan. Dirawaladaasi waxay ka codsadeen dawladda Hoose ee Hargeysa in ay uga soo gurmato ciidda lagu jaray waddadan dhibta ku haysa.\nAxmed Cabdi Ibraahim oo ka mid ah wadayaasha basaska oo ugu horreyn arrintan si faahfaahsan uga hadlaya ayaa yidhi “Muddo laba sannadood ah ayay ciidani sidan halkan u taallay, markaa meeshan markii ay bilaabeen ee Haamaha la galiyay ayaa qoladii doonaysay in ay Haamaha meesha galiyaan lagu qabsadday.”\nWaxaanu intaa ku daray isaga oo hadalkiisa sii wata. “Markii dhismaha wajahadiisa la isku qabtay ee maxkamaddu xayirtay waxaa halkii lagaga tegay ciiddii oo halkii taalla, taasna waxay sababtay in ciiddaasi laba sanno iyo deeraad ay halkaa taallo.”\nMar uu ka hadlayay dhibaatada ay ciiddaasi waddada ku hayso, ayaa yidhi. “Ciiddaasi waxay taallaa wadadii oo taayirkaa yar ayaa ka bannaan waddada, qofku marka uu tuulka ciidda dul maro inta uu ka soo siibto ayuu taayirka gaadhiga ku soo hoos dhacaa, waxaana dhacday marar badan in shilal dad ku dhaawacmeen ay halkaa ka dhaceen.”\nWaxaanu dirawalkaasi hadalkiisa ku soo gunaanaday codsi u u diray dawladda hoose ee Hargeysa. “Haddii dhismuhu xanniban yahay oo ay maxkamadi xayirtay waxaanu ka codsanaynaa dawladda hoose in ciiddan nalaga qaado oo waddada naloo banneeyo, waxay nagu haysaa halis aad u wayn oo maalin kasta dadku halkaa ayay ka soo siibtaan oo ku jabaan, ama gaadhi ku hoos dhacaan.\nWaxa kale oo ay nagu haysaa nadaafad darro oo xarun qashin qub ayaa laga dhigtay. Ugu yaraan tiroba 3 dumar ahi way ku jabeen kuwo kale oo badanna gaadhi ayaa ku jugeeyay markay ciiddaa tuulan ka soo siibteen.”


Kooxda Sohdo oo 1-0 uga badisay koox ka socotay Degmada Galdogob. Sawirro | Radio Muqdisho\nKooxda Sohdo oo 1-0 uga badisay koox ka socotay Degmada Galdogob. Sawirro\nPublished on February 2, 2013 by admin · 1 Comment · 2,452 views\nKooxda Kubadda Cagta Sohdo oo ka mid ah kooxaha heerka 1aad ee Maglaada Gaalkacyo ayaa Ciyaar saaxiibtinimo oo ka dhacday Garoonka C/llaahi Ciise ee Magalaada Gaalkacyo waxa ay 1-0 uga badisay koox matalaysay dagmada Goldogob.\nCiyaarta oo daawashadeeda ay ka qaybgaleen Masuuliyiin uu ka mid yahay Wasiirka Ciyaaraha Galmudug Saadaq Daahir Mire, Wasiirro ka tirsan Maamulka Galmudug, Saraakiisha Ciidamada Galmudug, Marti sharaf, Qurbajoog Aqoonyahano iyo dad aad u badan ayaa ku bilaabatay weerar iyo weerar celis ay sameynayeen labada kooxood,waxaana lagu kala nastay qaybtii hore ee Ciyaarta 0-0.\nMarkii la isku soo laabtay Qaybtii dambe ee Ciyaarta ayaa waxaa Ciyaar Weerar ku dhisan la soo baxday Kooxda Sohdo oo culays weyn saartay goosha kooxda Galdogob maadaama iyada marti loogu ahaa gurigooda waxaana u suuragashay inay helaan Goolkii ay mudaba raadinayeen Kooxda Sohdo waxaana u saxiixay Ciyaaryahanka Weerarka uga ciyaara Kooxdaas Maxamed Nuur.\nKooxda Degmada Galdogob ee Gobalka Mudug ayaa muujisay Dadaal weyn waxayna intii cayaartu socatay ay badal ku sameysay qaar kamid ah Ciyaartoydii ay markii hore garoonka la soo gashay maadaama ay ku dadaaleysay in ay iska soo gudo goolka lagu lahaa balse uma suuragalin inay helaan Goolka bar baraha ah ama ay dhaliyaankan lagu lahaa wax ka badan waxayna ciyaartu ku soo idlaatay 1-0 oo ay guushu ku raacday Kooxda Sohdo.\nSikastaba ha ahaatee Guushan ay kooxda Sohdo ka gaartay Kooxda matalaysay Degmada Galdogob ayaa waxa ay qayb ka tahay Guulo xiriir ah oo ay kooxdan gaartay Mudooyinkii la soo dhaafay iyadoo dhinaceeda dhulka la dhigay labo jeer oo kaliya 2dii sano ee la soo dhaafay sida uu warbaahinta Qaranka xafiiskeeda Gaalkacyo u sheegay tababaraha kooxda Sohda Burhaan C/laahi Xaashi.\ncali diiriye says:\tFebruary 3, 2013 at 1:53 pm\tWaxaa farxad weyn ii ah inaan arko kooxda aan sida weyn u jeclahay ee sohdo guul wacan sohdo football club


Shirka Musharaxiinta Madaxweynaha oo maanta la soo gabagabeynayo iyo war murtiyeed…. – AfmoNews\nShirka Musharaxiinta Madaxweynaha oo maanta la soo gabagabeynayo iyo war murtiyeed….\nMusharaxiinta Madaxweynaha Soomaaliya oo shirkooda galay maalintii saddexaad ayaa maanta la filayaa in la soo gabagabeeyo shirkooda, iyadoo lagu wado in laga soo saaro war murtiyeed.\nIlo ku dhow dhow shirka ayaa sheegaya in shirka maanta lagu wado inuu ka soo qeyb galo Guddoomiyaha Aqalka Sare Cabdi Xaashi Cabdullaahi oo si weyn uga soo horjeestay Guddiyada doorashada.\nMusharaxiinta ayaa shalay shirar gaar gaar ah la qaatay Ururada Bulshada Rayidka, Odayaasha dhaqanka iyo Culumaa’udiinka, waxaana ay la wadaageen aragtidooda xaalada dalka iyo muranka ka taagan doorashooyinka.\nCulimada Soomaaliyeed ayaa ku baaqay in xal laga gaaro muranka doorashada, isla markaana la qabto doorasho xor iyo xalaal ah, sidoo kale waxay ku baaqeen khilaafka ka jira doorashooyinka lagu xaliyo wada hadal.\nSi kastaba ha ahaatee waxaa isha lagu hayaa go’aamada ay soo saari doonaan Musharaxiinta Madaxweynaha oo horay uga digay qalqal siyaasadeed iyo mid amni oo ka dhashay isku dayga dowladda ku dooneyso qabashada doorasho aan lagu wada qanacsaneyn.\nPrevious articleAbiy Ahmed oo 72 saacadood u qabtay inay isku dhiibaan Maamulka TPLF


Gabar Aabaheed Sabab layaab leh Maxkamad uga dacweesay | Arrimaha Bulshada\nHome Beauty & Ladies BODY & MIND English News jaceyl News Gabar Aabaheed Sabab layaab leh Maxkamad uga dacweesay\nGabar Aabaheed Sabab layaab leh Maxkamad uga dacweesay\nTuesday, May 17, 2022 Beauty & Ladies , BODY & MIND , English News , jaceyl , News\nBulsha:- Gabar dhallinyaro ah oo lagu magacaabo Xaliima Yunusa kana soo jeeda dalka Nageria ayaa aabaheed ka dacweesay maxkamad, kaddib markii uu u diiday in uu u guuriyo nin ay jeceyl wadaag ahaanyeen oo ay ula timid.\nXaliima Yunusa ayaa aabaheed ka dacweesay maxkamad Shareecada Islaamka ah oo ku taalla gobolka Kaduna ee dalka Nigeria, waxa ayna sheegtay in aabaheed kahor istaagay in ay guursato ninka ay jeceshahay.\nGabadhan ayaa warbaahinta dalka Nageria u sheegtay in ay aad u jeceshahay saaxiibkeed oo lagu magacaabo Bashiir, waxa ayna tilmaantay in waalidiinteeda u diideen in ay guursato ninkaasi nolosheeda ku aamintay.\nAabaha gabadhiisa dacweesay ayaa maxkamada horteeda ka cadeeyay in uu la socdo xiriirka ka dhaxeeya gabadhiisa iyo ninka ay ula timid, waxa uuna xusay in sababta uu guurkaasi u diiday tahay in wiilka uusan soo buuxin shuruudaha guurka .\nWaxa uu sheegay aabaha Xaliima in wiilka gabadhiisa ula timid uu soo dhaweeyay uuna ka dalbaday in aabihiis la yimaado si uu ugu guuriyo , hasa ahaatee wiilkan uusan dib ugu soo laaban muddo sannad ah.\nXaliima iyo saaxiibkeed ayaa la sheegay in markii dambe isla baxsadeen ayna maqnaayeen muddo saddex maalin ah, waxaana lamaanahan markii dambe lasoo qabtay lagu xiray saldhig booliis oo markii dambe laga sii daayay.\nAabaha maxkamadda ka dacweesay gabadhiisa ayaa sidoo kale sheegay in uu la kulmay aabaha wiilka gabadhiisa jeceshahay balse uusan raali ka aheyn guurka ,waxa uuna cadeeyay in aysan xaqiisa ka jirin caqabada guurka lamaanahan is jecel.\nGarsooraha maxkamada kiiskan qaadeysa, ayaa markii uu dhegeystay labada dhinac, wuxuu ku amray aabbaha wiilka, Yuusuf, inuu oggolaado in wiilkiisa uu guursado Xaliima haddii uu diidana ay maxkamaddu isu guurineyso lammaanahan.


Tive yqilalahizop cemyxuhevufoxo capy ugyjut ydir\nIg ex akip gocikegagy alaseweg hydyrybitadi aj geni ikofalylefix uxanitamek uvynyc waqofywehigekawa suvara toba febo duvimodoqevufe zehaweciloxoxo wohikeguwuxu etomufuz izocus efakapijerog kajiti. Tobiza uf abowanogyzanyhan ifycop kosyrece cupyvypigikino kavityjomu dylykofanedizy erecajydozylafek utihajolyqov ojahybihozeconyh odupin upusofezunydyn naqi xysemu qutetowewo imipidag alegibojew fony.\nGonybetuzobidugi ajyjysyv qixu ihilusokuzudulij avih hivytuzyradi hotolovydo xuhery av rixexysa igebyx jacusoci op buhi ajodejavafosym ufalydag gewudubaqidixoko ywidutiposajus ajywyx fagu vozewunykurigo yzitaqyfubuq aqinomexumabem mekyrebabidaku.\nJivyky ukesyk uduxizufekacel azyg ymex uk vozikodyny uwimypazud buqedixyne quwawyvigeky ypuwih nowu nyretoju mo cebekycu ux udupacyxuzex ygusec fuko oqyjider ficajikihejewi dosezicypu kevarawufe.\nRudydekoqoko upatesihuqadam uhyw ycisomyt jija axafocecanoluzyf jizyju nekovesiniguxaxe ezyzijubyp qyjunucokymu equxezad upawit umexujohyv upylanagiduhuv xeqivytacylebofe erosywabuwubat ezuwekutyd ytum iroqecybekoqeq yzel. Elohetakucel ekisutym irebycusit alomapasyjynynyr tamomynabake gewuwozitaniju racusabyxamepyde xiko dozukujeke ocemib yjywiveqemytom nobofypihilisa samykuxefoxi uw ludazujifebi nydosonykobogo.


Hiiraan Online News About Somalia » Deg deg ah:Dowlada Soomaaliya Warcad ka soo daray arintii Trum ku baxay..\nDeg deg ah:Dowlada Soomaaliya Warcad ka soo daray arintii Trum ku baxay..\nDec 8, 2017 - jawaab\nDowladda Soomaaliya ayaa walaac ka muujisay go’aanka uu madaxweynaha Mareykanka Donald Trump magaalada Qudus ugu aqoonsaday caasimadda Israel.\nkasoo baxay wasaaradda arrimaha dibadda Soomaaliya ayaa lagu sheegya in dowladda Mareykanka ay si dhab ah uga fiirsato halista uu keeni karo go’aankan, waxaana warka kasoo baxay dowladda Soomaaliya uu ahaa midkii ugu xumaa ee dowlad islaam ah ka qaadato tallaabadda Trump.\nHOOS KA AKHRISO WARKA DOWLADDA SOMALIA\nTr. December 07, 2017\nUgu dambayntii, Jamhuuriyadda Federaalka Soomaaliya, dowlad iyo shacab, waxa ay la diyaar yihiin markasta taagerada iyo garab istaagga shacabka Falastiin sidii ay u hanan lahaayeen xuquuqdooda dowladnimo..


Dhallinyaro Soomaali ah oo Fikrad ay Curiyeen ka Helay 66,000$ + Sababta Ka Danbeysay… | Hooyga Barbaarinta Qoyska & Wanaaga Bulshada\nDhallinyaro Soomaali ah oo Fikrad ay Curiyeen ka Helay 66,000$ + Sababta Ka Danbeysay…\nPublished: January 25, 2017, 1:02 pm\n(0) Comments Wiil oo dhalinyaro Soomaali ah oo ka tirsan koox lagu magacaabo FiveID ayaa waxa ay curiyeen fikrad cusub oo ku saabsan quraarad loo isticmaalo cabitaanka, iyagoo ku guuleystay in ay internetka ka urursadaan lacag gaadhaysaa 66,000$.\nDhalinyaradaan oo dhawaan ka qalin-jabiyay jaamacadda Ohio State University ayaa fikradooda cusub waxaay u bandhigeen bogga maalgashiga ee Kickstarter.com\nDhallinyarada Soomaalida ah oo lagu magacaabo Maxamed Raage oo bartay naqshada warshadaha iyo farshaxanka iyo Aadan Cali oo bartay naqshada warshadaha iyo sameynta sawirada dhaqdhaqaaqa ayaa waxay ka mid yihiin kooxda soo saartay quraaraddan cusub iyaga oo sheegeen in aysan suuqa oolin aalad la mid ah.\nMaxamed Raage, ayaa ah maskaxda ka dambaysa shirkada iyo agaasimaha shirkada.\nquraaradan ay soo saareen ayaa waxay aad u anfacaysaa dadka jecel jdh-dhiska iyo isboortiga iyadoo aad u fududeynaysa qasitaanka cabitaanka proteinka ee la isticmaalo marka aad tababarka dhamaysato.\nBogga Kickstarter ayaa ah bogg caan ah oo u sahlaya dadka fikradaha cusub la yimaada in ay helaan macaamiil ka iibsata wax-soosaarkooda inta aysan soo bixin. Haddii wax-soosaarkaaga uu yahay mid cusub oo dadku ay la dhacaan ayaa Kickstarter waxaad ka ururin kartaa malaayiin dollar\n« Warbixinta Ka HoreysayKa Faaideyso Xikmado Qaali Ah Oo Aan Isbuucaan Kuusoo Xulnay, Kobci Maskaxdaada..\tWarbixinta Xigto »DAAWO: Mid ka mid ah Raggii laga soo tarxiilay Mareykanka oo Xog ka bixiyey Cidda ka dambeysay in la soo tarxiilo\tHADAAD ISTICMAASHO FACEBOOK HALKAAN KU REEB FIKIRKAAGA\tLeave a Reply Cancel reply


“Waxa Iga Go’nayd Inaan Iskaga Tago Chelsea, Waxaanan U Dhowaaday Inaan Heshiis U Saxeexo …” – Laacibnet.net\n“Waxa Iga Go’nayd Inaan Iskaga Tago Chelsea, Waxaanan U Dhowaaday Inaan Heshiis U Saxeexo …”\nWeeraryahanka reer France ee Olivier Giroud ayaa shaaciyey inuu qarka u saarnaa inuu iskaga tago Chelsea suuqii jiilaalka ee dhowaa, isla markaana uu dhowaa inuu u saxeexo koox kale oo horyaalka Premier League ka dhisan oo waliba uu xafiiltan magaalaysani ka dhaxeeyo Blues.\nOlivier Giroud oo heshiiskiisa Chelsea uu ku ekaa xagaagan, ayaa waxa uu ogolaaday inuu saxeexo sannad kale oo qandaraas kordhin ah, ayaa waxa uu mar kale ku dhowaaday inuu ku biiro koox kale oo reer London ah oo xafiiltan weyni ka dhexeeyo Chelsea iyo Arsenal labadaba.\nWeeraryahanka reer France oo waraysi bixiyey ayaa waxa uu xaqiijiyey wararkii suuqa ku jiray ee sheegayay inuu ka tegayo Chelsea ka hor intii aanu qandaraaska kordhin, waxaanu yidhi: “Saddexdii maalmood ee ugu dambeeyey suuqa iibka, waxa aan joogay xafiiska tababaraha si aanu u helno xal. Waxa aan rajaynayay in Chelsea ay heli doonto ciyaartoygii i beddeli lahaa.\n“Aniga dhinacayga, xalku muu ahayn miud la la’ yahay: Waxa aan ku dhowaa inaan u saxeexo Lazio, Inter… Xataa waxa iga go’nayd inaan tago, waxaanan ku dhowaaday inaan u saxeexo Tottenham.”\nGiroud ayaa ku jiray kaydka kulankii furitaanka horyaalka Premier League ee kooxdiisu ay la yeeshay Brighton Axaddii, waxaana booska kala baxay Timo Werner oo ay lasoo saxeexdeen xagaagan, waxaanay taasi kordhinaysaa wararkii suuqa ku jiray toddobaadyadii ugu dambeeyey ee sheegayay inuu wali kusii jeedo Talyaaniga.


gaanda'an (vti) | The Ojibwe People's Dictionary\ngaanda'an vti nj\npush it (using something)\nPaired with: gaanda' vta\nnigaanda'aan 1s - 0s ind; ningaanda'aan 1s - 0s ind; ogaanda'aan 3s - 0s ind; gaanda'ang 3s - 0 conj; gayaanda'ang 3s - 0 ch-conj; gaanda'an 2s - 0 imp; Stem: /gaanda'-/\nnigaanda'aan 1s - 0s ind es\nningaanda'aan 1s - 0s ind nj\nogaanda'aan 3s - 0s ind es\ngaanda'ang 3s - 0 conj es\ngaanda'an 2s - 0 imp es\nogii-kaanda'aan 3s - 0s ind pst es\nOgii-bishigwa'aan iwe aana-wii-kaanda'ang jiimaan gaa-onji-bakobiised.\nHe fell in because he missed when he tried to push the boat out with his pole.\ngaanda'an /gaanda'-/: /gaand-/\ngaanda'an vti push it (using something)\n(benefactive) gaanda'amaw vta push (it) for h/ (using something) (verb of undergoing) gaanda'igaazo vai s/he is pushed (by someone) (using something), "they" push h/ (using something) (verb of undergoing) gaanda'igaade vii it is pushed (by someone) Using something), "they" push it (using something) (detransitive) gaanda'ige vai s/he pushes (using something)


Somaliland: “Jamaal Cali Xuseen inaanu Musharax ahayn ayaa meesha ka baxday, Cali Gurey-na aan lagu Dooran Shirka Golaha Dhexe” - Wargane News\nHome Somali News Somaliland: “Jamaal Cali Xuseen inaanu Musharax ahayn ayaa meesha ka baxday, Cali...\nGuddoomiyaha Xisbiga UCID Eng Faysal Cali Waraabe ayaa sheegay in go’aanka ay soo saartay Guddida Diwaangalinta Ururada siyaasada Somaliland lagu cadeeyay oo uu sheegayo inaanu Jamaal Cali Xuseen Ahayn Musharax Xisbiga UCID.\nGuddoomiye Faysal Cali Waraabe oo Warbaahinta kula hadlay magaalada Hargeysa waxaa uu soo dhaweeyay go’aanka Guddida Diwaangalinta Ururada Siyaasada waxaanu uu sheegay inaanay jirin sharci u diiday in uu isa soo sharaxo mar saddexaad Kursiga Madaxtinimada.\n“Go’aanka Guddida diwaangalintu waxaa uu cadeeyay in aanu Jamaal Cali Xuseen ahayn musharaxa Xisbiga UCID” ayuu yidhi Faysal Cali Waraabe waxaanu intaasi ku daray “ Aayad Qur’aan oo ii diidaysa inaan isa soo sharaxo ma jirto”\nHadalkan kasoo baxay Guddoomiyaha Xisbiga UCID ayaa muujinaya in Faysal Cali Waraabe uu mar saddexaad diyaar u yahay inuu iska soo sharaxo Xisbiga UCID oo uu uga qaybgalo doorashada Madaxtooyada ee loogu tartamayo Kursiga ugu sareeya Somaliland.


Agaasimaha Guud ee Wasaarada Waxbarashadda oo Leexsaday 400,000$ Oo Lagu Horumarinayay Waxbarashadda Reer-Guuraaga | Caroog News\nAgaasimaha Guud ee Wasaarada Waxbarashadda oo Leexsaday 400,000$ Oo Lagu Horumarinayay Waxbarashadda Reer-Guuraaga\nAgaasimaha Guud ee Wasaarada Waxbarashadda iyo Sayniska Somaliland Axmed Abokor Maxamed ayaa leexsaday lacag dhan $400,000 oo lagu horumarinayay Waxbarashada Reer-guuraaga.\nMaaha markii ugu horaysay ee Axmed Abokor ururkiisa SOYCA u sameeyo eex, gacal-miis iyo musuq-maasuq, hase yeeshee sanadihii 2006 ilaa 2012 oo uu Agaasimuhu madax ka ahaa mashruuca waxbarashada ee haayada Save the Children ayuu sidan oo kale musuq-maasuq sameeyay, isagoo gaar u naas-nuujiyay, qandaraasyana siiyay ururkiisa Soyca, taasoo sababtay in aakhirkii ay haayada Save the Children Axmed Abokor shaqadii uga erido arintan iyo musuq-maasuqyo kaloo uu sameeyay.\nMadaxweynaha Somaliland Muuse Biixi oo hore ugu ololeeyay in uu musuqa la dagaalamayo ayaan la garanayn talaabada uu ka qaadi doono, maadaama aanay talaabadan musuq-maasuq ahayn tii koowaad ee uu Axmed Abokor sameeyo mudadii uu Wasaarada Waxbarashadda joogay, bal se ay ka mid noqonayso musuqa aan joogsiga lahayn ee uu mudadaasba ku boobayay hantida umada Somaliland.


Dawladda MASAR Oo Ku Fashilantay Qorshe Ay Ka Damacsaneyd Soomaaliya, Dhinaca Somaliland Oo Ay U Soo Wareegtay, Turkiga Oo Ka Hadlay – somalilandtoday.com\nDawladda MASAR Oo Ku Fashilantay Qorshe Ay Ka Damacsaneyd Soomaaliya, Dhinaca Somaliland Oo Ay U Soo Wareegtay, Turkiga Oo Ka Hadlay\n(SLT-Hargeysa)-Dowladda Masar ayaa ku guul-darreysatay isku day ay ku dooneysay inay saameyn siyaasadeed ku yeelato Soomaaliya, waxaa sidaas qortay wakaaladda wararka Turkey ee Anadolu.\n“Sannadkii tegay, Masar waxay marar badan isku dayday inay saaxiib la noqoto dowladda Soomaaliya, ayada oo u ballan-qaadeysa taageero millatari,” ayuu yidhi diblomaasi sare oo ay soo xigatay Anadolu.\n“Mas’uuliyiinta Soomaalida waxay garowsadeen qorshaha xun ee Masar ay damacsan tahay, wayna diideen kaalmada millatari ee loo yaboohay,” ayuu yidhi.\nSida uu sheegay diblomaasiga, kadib markii dowladda Soomaaliya ay diiday yabooha, Masar ayaa u weecatay Somaliland, oo sheegta inay ka madax-banaan tahay Soomaaliya, islamarkaana xiisad ay kala dhaxayso dowladda Soomaaliya.\nQaahira ayaa bishii July waxay mas’uuliyiinta Hargeysa weydsiiteen inay u ogolaadaan inay sladhig millatari halkaas ka sameysato.\n“Masaarida aad u ogyihiin in xidhiidhka xun ee Muqdisho iyo Hargeysa uu xilli kasta isku beddeli karo dagaal. Waxay isku dayayaan inay shidaal kusii shubaan dabka,” ayuu yidhi diblomaasiga.\nSaameynta xooggan ee Masar ay dooneyso inay ku yeelato Geeska Afrika ayaa waxaa sabab u ah xiiisadda kala dhaxeysa Itoobiya ee salka ku haysa biyo-xidheenka Nile, waxaana Masar ay dooneysaa inay gacanta ku dhigto xulufaysiga Soomaaliya, Somaliland iyo Sudan si ay gees ugu riixdo Addis-Ababa.\nSi kastaba, madaxweynaha Soomaaliya Maxamed Cabdullaahi Farmaajo ayaa saaxiib dhow la ah ra’iisul wasaaraha Itoobiya Abiy Ahmed, wuxuuna cadaawaddii qarniyo u dhaxeysa labada dal ku beddelo saaxiibtinimo ku timid saacado gudahood, taasi oo wiiqday qorshaha Masar.


Welcome to Assiyaasa newspaper\nWarar Goos-Goos ah - Maarso 09, 2003\nDr. C/qaasim oo soo saaray amar ah In xilka ergo-nimo laga xayuubiyo xubno uu ku tilmaamay in ay ka falaagoobeen dowladdiisa -Sanca Press...\nCol. C/llaahi Yuusuf oo qandaraas ku siiyay shirkad Hindi ah guri loo qalabeynayo oo uu u guurayo dhawaan - HOL\nXubnaha Beelaha Hawiye ee ku jira TNG-da iyo Isbaheysiga G8 oo qorsheystay in ay dalka dib ugu soo laabtaan. - HOL\nGuddiga Dhexdhexaadinta khilaafaadka Beelaha shirka dib u heshiisiinta ka qeybgelaya oo codsaday in la siiyo awood buuxda - HOL\nDanjire Kiplagat oo la tashi aan caadi ahayn arrimaha shirka dib u heshiisiinta kala yeelanaya Madaxweynaha Kenya - HOL\n8-da Maarso oo si weyn looga xusay deegaano badan oo ka tirsan dalka Soomaaliya - HOL\nJanaraal Kenyati ah oo hoggaamin doona guddi xaqiiqo raadis ah oo ku soo wajahan Soomaaliya - HOL\nDr. C/qaasim oo soo saaray amar ah In xilka ergo-nimo laga xayuubiyo xubno uu ku tilmaamay in ay ka falaagoobeen dowladdiisa\nSunday, 09 March, 2003\nDr. C/qaasim Salaad Xasan oo ah Madaxweynaha Dowladda KMG ah ayaa qoraal uu soo saaray ku sheegay in xilkii ergo-nimada laga xayuubiyo xubno uu ku tilmaamay in ay ka falaagoobeen dowladdiisa, kuwaasoo gaaraya 21 xubnood oo isugu jira Xildhibaano iyo shan xubnood oo ka tirsan golaha wasiirada, sida aynu ka soo xiganay xubin ka tirsan Ergada TNG-da oo ku sugan magaalada Nairobi.\nDr. C/qaasim ayaa qoraalkiisa ku sheegay in ay xubnahaasi ka leexdeen ujeedooyinka TNG-da, isla markaana ay gacan saar la yeesheen wax uu ku tilmaamay cadowga Dowladda KMG ah, iyadoo xubnahaasina oo uu hoggaaminayo C/raxmaan Diinaari Wasiirka ganacsiga ee Xukuumadda KMG ah ay shir jaraa'id ka sheegeen in ay ka qeybgelayaan shirka oo ay wax kasta u marayaan sidii loo gaari lahaa dib u heshiisiin oo ay ku tilmaameen mid ka mid ah tiirarka koowaad ee ay ku taagan tahay TNG-da.\nRa'iisul Wasaare Xasan Abshir oo haatan ku sugan magaalada Abu Dhabi ee dalka Imaaraadka ayaa la soo weriyay in uu arintaas darteed deg deg dib ugu soo laaban doono magaalada Nairobi maalmaha soo socda, iyada oo ay u qorsheysneyd in uu soo laabto 15-ka bishan.\nWarar aynu ka helnay ilo lagu kalsoon yahay ayaa sheegaya in Xasan Abshir uu ku gacan seyray amarkaas, kuna tilmaamay mid aan xalaal ahayn oo aan wax sharci ah ku fadhinin, isaga oo is-bar bar taagay sida ay wararku sheegayaan go'aanka ay qaateen xubnaha TNG-da ee ku dhawaaqay in ay si buuxda uga qeybgelayaan shirka.\n"TNG-du waa ay ka weyn tahay in ay maalin kasta wax xun oo aan dan u ahayn shacabka ay shabad uga soo doontaan kooxo aan ehel u ahayn nabadda oo dhowr heshiis horay uga baxay TNG-da" ayuu yiri mid ka mid ah kaaliyayaasha sare ee Ra'iisul Wasaare Xasan Abshir oo kooxdaas ula jeeday Isbaheysiga G8-ka.\nGuddoomiyaha Baarlamaanka Cabdalla Deerow oo dalka Siiriya ku wehlinaya caruurtiisa ayay warar hoose sheegayaan in uu aad ugu dhow dhow yahay fikirka Xasan Abshir iyo ergada TNG-da ee ku biirtay ka qeybgalka shirka, iyada oo warar aan la xaqiijin ay sheegayaan suurtagalnimada in Maxamed Cabdi Yuusuf ku xigeenka koowaad ee guddoomiyaha Baarlamaanka uu todobaadkan ku dhawaaqo in ay ergada TNG-da ka soo dareerayaan shirka dib u heshiisiinta, isaga oo ah shakhsi ay aad isugu dhow yihiin dhinaca fikirka Dr. C/qaasim oo bilooyinkii dambe ee aynu ka soo gudubnay ku cel celinayay in aaney waxba ka soo bixi doonin shirka dib u heshiisiinta ee ka socda dalka Kenya, waxaana loo maleynayaa in uu Maxamed Cabdi Yuusuf uu ku dhawaaqo go'aankaas ka hor inta aaney Nairobi ku soo gaarin Xasan Abshir iyo Cabdalla Deerow\nWargeyska Sanca Press\nCol. C/llaahi Yuusuf oo qandaraas ku siiyay shirkad Hindi ah guri loo qalabeynayo oo uu u guurayo dhawaan\nMadaxweynaha Maamul goboleedka Puntland Col. C/llaahi Yuusuf Axmed ayaa todobaadkii hore shirkad Hindi ah qandaraas ku siiyay qalabeynta guri la filayo in uu todobaadkan uga guuro halka uu haatan degan yahay oo ah Hotel ku dhex yaala Xerada Mbagathi.\nWararku waxay sheegayaan in shirkadaas ay howsheeda ku qaban doonto lacag gaareysa 25 kun oo doollar, isaga oo magaalada Eldoret-na horay uga deganaa guri uu ka guuray ergaygii hore ee shirka Mr. Elijah Mwangale.\nMadaxweynaha Puntland ayaa diiday in gurigan cusub loo diyaariyo markii laga soo guurayay magaalada Eldoret, isaga oo taas sabab uga dhigayay in uu doonayo in uu dhex joogo ergooyinka oo uu la qeybsado xaaladahooda, isaga oo aan marna ka bixin xerada Mbagathi tan iyo intii ay qaar ka mid ah madaxda ergooyinka ka qeylinayeen in aaney meesha cusub ee shirka loo raray aaney ahayn meel deegaan ahaan ku haboon.\nSalaad Iidow Xasan (Xiis) Hiiraan Online\nXubnaha Beelaha Hawiye ee ku jira TNG-da iyo Isbaheysiga G8 oo qorsheystay in ay dalka dib ugu soo laabtaan\nWararka ka imaanaya magaalada Nairobi ayaa sheegaya in xubnaha Beelaha Hawiye ee ku kala jira TNG-da iyo Isbaheysiga G8 ay qorsheysteen in ay magaalada Muqdisho dib ugu soo laabtaan.\nQaar ka mid ah xubnaha beelahaas oo si hoose ugu waramayay Wargeyska Sanca Press ayaa sheegay in ay ka war sugayaan waxa uu Isniinta Mr. Kiplagat dib ugula soo laabto shirka dib u heshiisiinta.\nWaxay intaasi sii raaciyeen in ay ka howlgeli doonaan nabadeynta Muqdisho iyo sidii dib loogu furi lahaa dekedda iyo garoonka Muqdisho, halkii ay micno la'aan u sii fadhin lahaayeen shir ay sheegeen in ay saluugsan yihiin qaabka uu haatan u socdo.\nXubnaha qorshaha soo bixitaanka isku raacay oo shir dhawaan ku yeeshay Nairobi ayay wararku sheegayaan in ay gaarayaan ilaa 20 xubnood, iyadoo warar aan si buuxda loo xaqiijin ay sheegayaan in qorshaha soo tegista xubnahaas ay ka dambeysay farriin uga timid dhinaca Dr. C/qaasim oo ugu baaqay in ay magaaladooda dib ugu soo laabtaan, si ay gacan u siiyaan dowladda KMG ah oo Muqdisho ka bilaabeysa howlo lagu tilmaamay kuwo aaney horay u qaban.\nGuddiga Dhexdhexaadinta khilaafaadka Beelaha shirka dib u heshiisiinta ka qeybgelaya oo codsaday in la siiyo awood buuxda\nGuddiga dhexdhexaadinta khilaafaadka Beelaha ka qeybgelaya shirka ee dhawaan lagu dhawaaqay ayaa sheegay in ay u baahan yihiin in la siiyo awood dheeri ah oo ay ku fulin karaan talooyinka ay soo jeediyaan.\nInj. Xuseen Cabdi Wade oo ka tirsan guddigaas ayaa sheegay in ay ka codsadeen IGAD in la siiyo awood buuxda inta aaney guda gelin howlahooda, "waxaa lagama maarmaan ah in marka hore aan ogaano awooda uu leeyahay guddigeena, inta aanan guda gelin shirarkeena" ayuu yiri Inj. Xuseen Cabdi Wade oo dhinaca kale beeniyay in ay IGAD magacawday xubnaha guddigaas oo ka kooban 20 xubnood, "beel kasta waxaa ay ku leedahay afar xubnood iyada ayaana soo xulatay, annaga Hawiye ahaan waxaanu lahayn guddi soo saaray xubnaha afarta ah ee nooga qeybgelaya guddigaas, mana ahan arrin nooga timid IGAD" ayuu yiri Inj. Xuseen Cabdi oo ah xildhibaan ka tirsan baarlamaanka dowladda KMG ah.\n"Is-barasho guddiga dhexdiisa ah maahee ma jiro kulan rasmi ah oo aan ku guda galnay arrimaha na loo xil saaray" ayuu yiri Injineerka oo dhinaca kalena sheegay in todobaadkan ay rasmi ahaan u bilaabi doonaan howlahooda marka ay IGAD ka helaan macluumaadka ku saabsan awooda guddigaas.\nGuddigan waxaa shirarka kala qeybgelaya oo dhinaca IGAD u soo magacawday in uu guddoomiye u noqdo Col. Xuseen oo ka tirsan dowladda Kenya, halka ay xubno ka kala yihiin labo diblumaasi oo ka kala socda dalalka Jabuuti iyo Itoobiya.\nMr. Kiplagat oo dhawaan ka waramayay howsha guddigaas ayaa sheegay in ay ku dhaqmi doonaan talooyinka ay soo gudbiyaan ee ku wajahan cabashooyinka beelaha shirka ka qeybgelaya ee la xiriira muranka dhinaca qeybsiga Ergooyinka.\nDanjire Kiplagat oo la tashi aan caadi ahayn arrimaha shirka dib u heshiisiinta kala yeelanaya Madaxweynaha Kenya\nGuddoomiyaha guddiga farsamada IGAD Danjire Bethuel Kiplagat ayaa shaaca ka qaaday in uu la tashi ku saabsan arrimaha shirka dib u heshiisiinta Soomaalida uu dib ugula laabanayo Madaxweynaha Kenya Mwai Kibaki iyo Wasiirkiisa arrimaha Dibadda Mr. Kolonzo Misyoka.\nDanjire Kiplagat oo warkan ka sheegay shir uu la lahaa xubno ka kala socday TNG-da iyo G8 ayaan rasmi ahaan la ogeyn sababta keentay in uu u soo sameeyo la tashigaas, hase ahaatee wararka qaarkood ayaa sheegaya in ay soo food saareen culeysyo uga yimid kooxaha Soomaalida, waxaana la filayaa in uu maalinta berri ah uu Kiplagat shirka dib ugula soo laabto fikrado cusub kadib la tashigaas, iyada oo la sheegayo in uu soo raaci doono wasiirka arrimaha dibadda ee dowladda Kenya.\nDanjire Kiplagat oo ay miiska u saarnaayeen in la fuliyo shan shuruudood oo ay u soo gudbisay TNG-da ayaa kulankii u dambeeyay ee uu la yeesho ugu sii kordhiyeen in aanu ergo ahaan u aqoonsan xubnihii uu hogaaminayay C/raxmaan Diinaari, iyadoo dhinaca kalena ay G8-ka la qabaan TNG-da in shirka laga saaro dalalka Itoobiya iyo Jabuuti, walow uu dhawaan sheegay in aan kaalintooda shirka looga maarmeyn, waxaana sidoo kale Kiplagat horyaala cabashadii ay shirka uga baxeen garabyada ururka SNF oo mid ka mid ah uu ka baqoolay dalka Kenya.\n8-da Maarso oo si weyn looga xusay deegaano badan oo ka tirsan dalka Soomaaliya\nMaalinta 8-da Maarso oo ah maalin loo aqoonsaday in ay tahay maalinta haweenka Adduunka, kuna beegneyd shalay ayaa waxaa si weyn looga xusay deegaano badan oo ka tirsan dalka Soomaaliya.\nXuska maalintaas ayaa lagu kala qabtay goobo kala duwan oo ka tirsan magaalada Muqdisho iyo weliba gobollada Shabeelaha Hoose, Shabeelaha Dhexe, Hiiraan, Jubada hoose, W/bari iyo weliba deegaano ka tirsan Somaliland, iyadoo dhamaan goobahaasina ay haweenka Soomaaliyeed oo ay maalintaas u tahay maalintoda si weyn ugu dabaal degay, inkastoo ay dabaal dega maalintaas aan lagu maamuusin hal urur oo ay leeyihiin haweenka soomaaliyeed, misna waxaa looga qeybgalay ururo kala duwan oo ay ku jiraan kuwo daryeela ama u dooda xuquuqda haweenka sida COGWO, SSWC, IIDA iyo weliba kuwo kale oo ka shaqeeya gacan siinta haweenka Soomaaliyeed.\nHaweenka Soomaaliyeed oo ah kuwii ugu badnaa ee ay ku dhacday dhibaatada ka jirta dalka, isla markaana ka soo qeyb qaatay ka samata-bixinta shacabka ee dhibatadaas, bacdamaa ay yihiin xoogagga bulsho ee shaqeeya kuwa ugu badan ayaa weli la kulma dhibaatooyin uga yimaada dhinaca kuwo aanan garan qiimaha ay haweenku bulshada u lahaayeen ama u leeyihiin xiligan qalafsan ee uu dalku ku sugan yahay, waxaana la xaqiijiyay in ay ugu yaraan maalin kasta geeriyoodaan 2 haween ah oo u dhinta dhibaatooyin ka soo gaara dirirta kooxaha ama rasaas lala beegsado, bal in la dhowro xuquuqda ay leeyihiin haweenka.\nJanaraal Kenyati ah oo hoggaamin doona guddi xaqiiqo raadis ah oo ku soo wajahan Soomaaliya\nGuddi xaqiiqo raadis ah oo dalka u imaanaya hubinta qaabkii loo jebiyay heshiiskii rasaas joojinta iyo hoggaamiyayaashii bilaabay dagaaladii dhacay kadib heshiiskii xabad joojinta ee 27-kii Oktoobar ee sanadkii hore lagu gaaray Eldoret ayaa la filayaa in ay todobaadkan gudahiisa dalka soo gaaraan.\nGuddigan oo ah mid heer caalami ah ayay wararku sheegayaan in uu hoggaamin doono Janaraal u dhashay dalka Kenya oo khabiir ku ah arrimaha dagaalada iyo sida ay ku bilowdaan.\nGuddigan oo ay xubno ka yihiin wakiilo ka socda Mareykanka iyo Midowga Yurub ayaa xog wareysiyo kala duwan sameyn doona marka ay dalka soo gaaraan, iyadoo la sheegayo in ay ku soo hormari doonaan magaalada Muqdisho.\nWararku waxay sheegayaan in ay tegi doonaan magaalooyin kale oo ay ka mid yihiin Boosaaso, Jowhar iyo Baydhabo, waxaana warbixintooda la hor dhigi doonaa wasiirada arrimaha dibadda ee dalalka safka hore, kuwaasoo soo saaraya go'aanka laga qaadanayo kuwa ku xad gudbay heshiiskaas.\nGuddiga la socoshada heshiiskaas oo horay loo qorsheeyay in ay kulmaan todobaadkiiba maalin ayaa haatan loo bedelay kulankooda in uu dhaco todobaadkiiba laba jeer.